
Rûdaw 


Dusseldorf (Rûdaw) - Dema çû- 
yîna heca Kurdên êzdî ya Laleşê 
di navbera 6 û 13ê Cotmehê de 
ye. Bi vê armancê di sêrî de Êzdi- 
yên ji Almanyayê, ji gellek wela- 
tên din ên ewropî Kurdên êzdî bi 
balefiran ketin ser rêya Laleşê li 
Başûrê Kurdistanê. Organîzatora 
geşta Laleşê ya îsal, Têkoşîn Yuk- 
sel Toprakli, ji Rûdawê re diyar 
kir ku eleqeya ji bo çûyina Laleşê 


sal bi sal zêde dibe û ji gellek we- 
latên ewropî serîlêdanên ji bo çû- 
yîna Laleşê çêdibin. Li gor 
Toprakli, wan îsal bi rêya firoke- 
xaneya Dusseldorfê du komên 
heciyan û bi rêya firokexaneya 
Hannoverê ya Almanyayê jî 
komek heciyên êzdî şandine La- 
leşê. 




Almanya îsal 6700 dersînor kirin 


Hemu penaber weke vi 
penaberê nû ji Sûriyê 
hatî nayên pêşwazîkirin 


Köln (Rûdaw) - Wezareta 
Kerê Hundir ya Almanyayê 
diyar kir ku ji destpêka îsal ve 
nêzîkî 6700 penaber hatine 
dersînorkirin. Hinek ji van pe- 
naberan rasterast ji bo wela- 
tên wan şûnde hatine rêkirin 
û hinekê din jî radestî wela- 
tekî sêyem yê ewropî hatine 
kirin, ango welatê ku bi rêya 
wî ew penaber derbasî Al- 
manyayê bûne. 

Li gor zagonên Almanyayê, 
qedexe ye ku penaber radestî 
welatekî ku jiyana wan li wir 
bikeve metirsiyê werin kirin. 
Eger metirsiya îdamkirin, êş- 
kence an jî cezayekî giran 
were tespîtkirin, di çarçoveya 
zagonan de divê ev kes neyên 


dersînorkirin. Lê di vî warî de 
gellek caran dadgeh biryarên 
şaş didin. 

Ji destpêkê 2013ê ve der- 
dora 6700 penaber ji Alman- 
yayê hatine dersînorkirin. 
Pirraniya van penaberan jî ji 
welatên Sirbîstan, Makedonya 
û Kosovoyê bûn. Herwiha hej- 
mareke penaberan jî radestî 
"welatên sêyemîn yên bi 
ewle" hatin kirin. Di çarçoveye 
peymana "Dublin II" de, dema 
penaberek li ser welatekî en- 
damê Yekîtiya Ewropayê (YE) 
re û herwiha Swîsre û Nor- 
weçê re derbasî welatekî din 
yê YE bibe û serî li mafê pena- 
beriyê bide, ew penaber yek- 
ser radestî wî welatê di ser re 


hatiye tê kirin. 

Li gor agahdariyên ji Weza- 
reta Karên Hundir ya Alman- 
yayê, di sala 2012ê de bi giştî 
3037 penaber bi vî şêweyî ra- 
destî "welatên sêyemîn yên bi 
ewle" hatine kirin. Lê belê 
Dadgeha Makezagonî di 
2009ê de biryar da ku kesekî 
paş de neşîne Yewnanîstana, 
ku ew jî endama YE ye. Se- 
dema vê yekê jî neewlebûna 
piştî radestkirina penaberan 
ya vî welatî hatibû nîşandan. Ji 
hêla din ve, ji Nîsana 2011ê ve 
penaberên ji Sûriyê paşde ne- 
hatine rêkirin û ji ber şerê li vî 
welatî heyî niha jî paşderêki- 
rina penaberan ya ji bo vî we- 
latî rawestiyayî ye. 


Heciyen ezdi 
li ser rêya 
Laleşê ne 



Sebîh Hoser 


^ekîtiya Xwendekarên 
Kurdistanê (YXK) 

| rojên 28 û 29ê îlonê 
kongreya xwe ya 19. bi 
tevlibûna nêzîkî 70 xwendeka- 


ran li bajarê Almanya Bochum 
lidarxist. Di nava wan de baskê 
ciwanan yê Federasyona Ko- 
meleyên Karkeran (DIDF-Ju- 
gend), baskê ciwanan ya 
Partiya Marksîst-Lenînîst ya 
Almanyayê (MLPD) Rebell, 
Young Struggle û rêxistinên ci- 
wanan ên baskî û galîsî (Aer- 


Xwendekarên 
kurd li Bochumê 
civiyan 


nai û Adiante), gellek rêxisti- 
nên ciwanan ên navnetewî li- 
darxistina kongreya YXKê bi 
peyamên xwe silav kirin. 

Mijarên li ser rewşa Roja- 
vayê Kurdistanê û pêvajoya 
çareseriyê li Bakurê Kurdis- 
tanê herî zêde hatin gengeşe- 
kirin. Xwendekaran diyar kirin 
ku pêşketinên dîrokî li Kurdis- 
tanê dibin û pêwistiya wê yekê 
dîtin ku dive xwendekar jî di 
van rojên dîrokî de rola xwe 
bilîzin. Piştî nirxandina pêş- 
veçûnan, endamên YXKê xe- 
bata xwe ya sala borî bi 
berfirehî li ber çavan derbas û 
rexne kirin. Li vir hat dîtin ku 
herçiqasî YXK ji aliyê xwe yê 


siyasî ve bi hêz e jî, lewaziyek 
di aliyê wê yê civakî û çandî de 
heye. 

YXKiyan roja duyemîn jî ji bo 
xebata xwe ya sala nû ya xwen- 
dinê veqetandin. Li vir biryar- 
name û plansaziyeka nû hat 
danîn. Xwendekarên kurd 
hewl dan çareseriyek ji bo le- 
waziya civakî û çandî ya kome- 
leyê bê dîtin û biryar girtin ku 
alîkariya şagirtên dibistanan 
bê kirin. Herwiha sistema 
YXKê ya lijneyan, ku pirsgirêk 
tê de hebûn, ji nû ve hat birê- 
xistinkirin. Kongreya YXKê bi 
hilbijartina birêveberiya nû ya 
ji deh kesan, bi kotaya keçan 
ya ji sedî 40, bi dawî bû. 

Fermandarê giştî yê YPGê, Sîpan Hemo: 


© Em dixwazin 
zanibin berpirsên 
Başûrê Kurdis- 
tanê çawa li 
şoreşa Rojava 
dinêrin. 

© Pêwîstiya me bi 
arîkariya siyasî û 
leşkerî ya Bakurê 
Kurdistanê heye. 


F ermandarê 
giştî yê 
YPGê Sîpan 
Hemo di- 
bêje ku êri- 
ş ê n 
çekdarên îslamî dijî Kurdên 
Rojava di meha borî de 
zêde bûne. Lê hêzên wan 
rêgiriyê li ber Cîhadiyan 
dikin û ew şikandine. Sîpan 
di hevpeyvîneke ligel Rû- 
dawê de dibêje ku tevî koça 
berfireh a welatiyên Ro- 
java, hêj "ji sedî 80yê wela- 
tiyan li cihên xwe mane û 
piştgiriya YPGê dikin." Ew 
dozê jî li serkirdeyên He- 
rêma Kurdistanê dike ku 
helwêsta xwe beramber şo- 
reşa kurdî li Rojavayê Kur- 
distanê zelal bikin. 

Rûdaw: Cara dawî meha 
Pûşbera îsal bû ku hûn bi 
Rûdawê re axivîn. Ji hingê 
ve tiştekî nû li Rojavayê 
Kurdistanê derketiye? 
Sîpan Hemo: Grûpên îs- 
lamî ji bo êrişkirina ser 
bajar û bajarokên Rojavayê 
Kurdistanê planên nû datî- 
nin, wek êrişên xwekujiyê. 
18 hewlên xwekujiyê dane, 
lê biserneketin. Xalên piş- 
kinîna YPGê hene û hewl 
dane rêgiriyê li ber êrişan 
bikin. Ti carê şer ne bijara 
Kurdan bû. Lê hêzên radî- 
kal ku ji aliyê welatên 
derve alîkariya wan dibe, 
nikarin qebûl bikin ku 
desthilat bi dest kurdan bi- 
keve. 

Şerê we û grûpên îslamî zû 
bi dawî dibe? 

Hinek ji wan hewl didin 
ku dawiyê li êrişên ser hin 
navçeyan bînin. Lê grûpên 
îslamî wek grûpa Dewleta 
Îslamî ya Iraq û Şamê li ser 
êrişan pêdagîr in. Em ti 
carê rê nadin ku berê xwe 
bidin navçeyên Kurdan. 

Di dema 2 mehên borî de 
me baceke mezin daye û zi- 
yaneke mezin gihîşte me. 
Xelkên me lê şehîd bûn. Lê 
me rê nedaye ku kes werê 
navçeyên me. Li beramber, 
me bergirî li Dêrik û Serê 
Kaniyê firehtir kiriye. Hewl 
dan ku li Helebê me bibezî- 
nin, lê biserneketin. Tew ji 
hêzên me dûr dikevin. Bi 
kurtî, em ji aliyên taktîk û 


şarezahiya leşkerî de ji wan 
baştir in. 

Lê tê gotin ku weke berê 
welatî piştgiriya we nakin. 
Herwiha hejmarek mezin ji 
welatiyan berê xwe didine 
Herêma Kurdistanê. 

Şer dirêj kir. Welatiyan 
azareke mezin kişandin. 
Niha krîzeke aborî li Sûriyê 
heye. Kêşeyên tendirustî 
hene. Welatî nikarin çare- 
seriyê wergirin. Ji ber van 
hokaran xelk koç dibin. Hi- 
nekan koçî Bakurê Kurdis- 
tanê kirin. Hinek ji bo 


Başûrê Kurdistanê. Em ni- 
karin ji van xelkan re bêjin 
neçin. Ji ber ku pîwistiya 
zarokên wan bi deqandina 
derziyan heye û li vir der- 
manê deqandinê nîne. 
Dema kesek tê û dibêje 
bêyî deqandin zaroka min 
nexweş dikeve, tu jî tiştek ji 
destê te nayê tu jê re bikî, 
tu nikarî rê li ber bigirî ku 
koç bike. Herwiha hinek 
kes jî hene bi mebesta ba- 
zirganiyê koç dikin. Lê ji 
sedî 80yê welatiyan ne- 
çûne ti alî. Herwiha piştgi- 


riya YPGê dikin. 

Berê we got ku Tirkiye ne 
dijmin e û hûn dikarin pê- 
wendiyên xwe ligel Enqerê 
pêş bixin. Gelo ti guhertin 
di vê helwesta we çêbûye? 
Di nêrîna we de wê Enqere 
berdewam be di piştgiriya 
grûpên radîkal de? 

Mixabin helwesta berpir- 
sên Tirkiyeyê di vî warî de 
gellekî nerênî ye. Dibe ku di 
nêrîna wan de helwesta 
wan a niha sûdê digihîne 
pêşeroja wan. Lê ev hel- 


westa wan dibe sedema 
encameke mezin a nerênî. 
Ev Cîhadî ji Tirkiyeyê tên. 
Em agahdar in, di dema 
êrişa ser Kobanê de wiha 
bû. Ev hêz ji Tirkiyeyê çek û 
teqemenî ji wan re hatin. 
Tew çend caran ligel ber- 
pirsên dezgeha MÎTa Tirki- 
yeyê rûniştin. Ev jî 
helwesta Tirkiyeyê derdixe. 

Çima Tirkiye piştgiriya 
grûpên cîhadî dike? 

Şer di navbera Kurd û îs- 
lamiyan de di berjewen- 


Rojev 3 


Karvedanên Bakur 
ne li gor pêwîstiyê ne 


Gelo ti arîkarî ji aliyê Ba- 
kurê Kurdistanê digihije 
Rojavayê Kurdistanê? 

Kurdên Bakurê Kurdis- 
tanê hewl dan ku arîkariya 
mirovî bişînin, wek xwarin 
û derman, lê bi rastî di nê- 
rîna min de pêwîst e Bakur 
ji aliyê alîkariya şoreşê ve 
nêzîkî Rojava bibe. Ev êri- 
şên ku li ser Rojava dibin, ji 
aliyê Cîhadiyan ve li Bakurê 
Kurdistanê tên amadekirin. 
Wek mînak ev grûp li En- 
tabê civiyane, da ku plana 
êrişkirina ser Efrînê day- 
nin. Gelo Kurdên Bakur ni- 
karin çar kesan bicivînin û 
li ber vê hotelê xwepêşan- 
danekê saz bikin? Em dibî- 
nin ku karvedanên Bakur 
derbarê Rojava de ne li gor 
pêwîstiyê ne. Ev piştgiriyên 
ku dişînin tenê mirovî ne. 
Nikarin piştgiriya siyasî û 
leşkerî pêşkêş bikin. Pêwîst 
e piştgiriya siyasî zêde 
bikin. Dilşewitandina bi me 
rewşê çareser nake. 


Nêrîna we derbarê hikû- 
meta Herêma Kurdistanê 
de çi ye? 

Welatiyên Herêma Kur- 
distanê xwedî helwesteke 
erênî bûn li beramberî şo- 
reşa me. Lê berpirsên hikû- 
metê ji bo berjewendiyên 
xwe beramber şoreşa me 
siyasetê peyrew dikin. Wek 
berpirsên tirk. Di dema 
şerê Efrînê de, hikûmeta 
Herêma Kurdistanê sînor 
girt. Me nema karîbû zaro- 
kekî birîndar jî biguhêzin. 
Tirkan hemû deriyên sînor 
li ber al-Nusreyê vekiribûn. 
Helwesta hikûmeta He- 
rêma Kurdistanê gellekî 
şaş bû. Mixabin hêj ev hel- 
wêst berdewam e. Em dix- 
wazin zanibin berpirsên 
Başûrê Kurdistanê çawa li 
şoreşa Rojava dinêrin. 


Hevpeyvîn: 
Mutlu Civiroglu 
Qamişlo 


Sîpan Hemo (şipê) 


diya Tirkiyeyê de ye. Tir- 
kiye nikare li vê yekê mikur 
bê, ji ber ku pêwendiyên 
wê ligel Yekîtiya Ewropa û 
Amerîkayê hene. Eger lê 
mikur bê, ew ziyanê digi- 
hîne berjewendiyên xwe 
yên navdewletî. Lê eger 
Amerîka bixwaze, ew di- 
kare şarezayan bişîne û to- 
metan teqez bike. Ev 
grûpên radîkal bi rêya Tir- 
kiyeyê Rojhilata Navîn dibi- 
rin. Kî bawer dike ku ev 
grûp karibin bêyî agahda- 
riya dezgeha MÎT û artêşa 
Tirkiyeyê sînorên Sûriyê 
derbas bikin. Me dît ku ev 
grûpên radîkal li nexweş- 
xaneyên Tirkiyeyê tên der- 
mankirin. Eger dixwazin bi 
çavên xwe jî bibînin, bila 
herin Ceylanpinarê (Serê 
Caniya Bakur). Pirraniya 
lamiyan li vî bajarî tên 
ermankirin. 


CIVATA BEKFIRE 






a i >4 II ; I J 


‘lEttlJSA LEŞKERÎ 

YEKÎNEYEN PAK Tl GEUY.P.G ) 

1! t5jUI 









4 Kurdistan 




vM 


Hejmar 218 | - RUDAW 


Pakêtê ti alî razî nekir 



Kemal Avci Enqere 


i Tirkiyeyê paketa 
demokrasiyê ku de- 
meke dirêj bû raya 
giştî bendê bû, hate 
ragihandin. Di pa- 
ketê de her çiqasî ji bo demokra- 
tîkbûna Tirkiyeyê pêngavên 
peşketinên giring hebin jî, aliyên 
ku daxwaz dikin pirsgirekên wan 
bêne çareser kirin ji paketê ne 
razî ne. Kurd, Elewî û xelkê ne 
Misilman dibêjin daxwazên me 
di vê paketê de cih nagirin û pa- 
ketê weke razemeniya hikumetê 
ya ji bo hilbijartinan şirove dikin. 

Di paketê de sonda ku her roj 
li ber deriyê dibistanan bi zaro- 
kan didan xwendin hate rakirin. 

Di vê sondê de zarokên Kurd her 
roj sond dixwarin û digotin "Bi 
sond ez Tirk im, hebûna min 
cangoriya hebûna Tirkan e”, gel- 
lek caran rakirina vê sonda ni- 
jadpereset hatibû rojevê. Weke 
tê zanîn navên cih û warên Kur- 
dan hatibûn guhertin û navên 
kurdî hatibûn qedexe kirin, li 
gorî vê paketê navên gund û ba- 
jarên Kurdan yên resen carek din 
tên serbestkirin, ji bo partiyên si- 
yasî rêbaza hevserokatiyê hate 
pejirandin. BDPê rêxistina xwe 
ya partiyê bi rêbaza hevseroka- 
tiyê bi rexistin dikir û dixwest ku 
astengiyên li pêşiya rêbaza hev- 
serokatiyê bê rakirin. 

Tiştên heyî dubare 
firotin Kurdan 

Di dibistanên taybet de pêşiya 
perwerdeya kurdî tê vekirin. 
Tîpên ku di nivîsîna kurdî de tên 
bikarînan, weke tîpên Q, W, X, û 
berê qedexe bûn, bi vê paketê 
qedexeya bikaranîna wan herfan 
jî radibe. Kurdan cihgirtina van 
mafan di paketê de erênî peş- 
wazî kir. Lê Kurd di rexneyên 
xwe de diyar dikin ku di pa- 
ketê de kêmasî hene. Kurd 
dibêjin her çend astengiyên £<: 
huquqî hebin jî, Kurdan tiş- 
tên ku di paketê de cih dig- 
rin jixwe di jiyana xwe ya 
rojane de bikardianîn. Di- 
bêjin me berê jî tîpên qe- 
dexe di nivîsên xwe 
bikardianî û ji bo mafên din 
jî heman tiştî difikirin. Rex- 
neya Kurdan ya herî zêde li 
ser perwerdaya bi kurdî ye, 
ew dibêjin "hikûmet ji me 
ra dibêje zimanê xwe bi 
pere hîn bibin, ev bêedaletî 
ye” 

Benda sedî deh ya di hil- 
bijartinan de ev demeke 
dirêj e ku li Tirkiyeyê bidû 
sedema niqaşan, ev benda 
hilbajartinan di paketê de 
nehate rakirin. Lê serokwe- 
zîr got ewê sê pêşniyara 
bibin meclîse. Li gorî pêşni- 
yarên Erdogan, rêbaza hil- 


bijartinan wê were guhertin û 
rêbaza heremî wê were pejiran- 
din. Lê opozîsyon dibêje ev gu- 
hertine tenê bi kêrî 
berjewendiyên hikûmetê tê. 

Kurdan herî zêde daxwaza gu- 
hertina "qanûna terorê” dikir. 
Kurd dibêjin ku hikûmet bi hin- 
ceta vê qanûnê muameleya keyfî 
ligel kesê ji bo wan nehezkirî 
dike û gellek kes ku tevlî tundiyê 
nebûne dîsa jî weke terorîst têne 
darizandin. Daxwaza Kurdan ya 
duyemîn ew bû ku şertê "Xwese- 
riya Rêveberiyên Heremî” were 
qebûl kirin, lê wan herdu xalan jî 
di paketê de cih negirt. 

"Em xeyalş ikestî bûn" 

Elewî jî dibêjin ew bi vê paketê 
xeyalşikestî bûne. Elewiyan jî 
dixwest ku Cemxaneyên wan 
weke îbadetxane bêne qebûl 
kirin. Lê derbarê Elewiyan de 
tenê yek mijar di paketê de cih 
girt. Navê zanîngehekê hate gu- 
hertin û navê Haci Bektaş lê hate 
danîn, ku Haci Bektaş ji bo Elewi- 
yan keseyateke taybet e. Arîkarê 
serokwezîr Bekîr Bozdag ragi- 
handibû ku xebatên wan yên li 
ser pêşxistina mafên Elewî û xel- 
kên ne Misilman wê bidomin. 
Herwisa serokwezîrê tirk Erdo- 
gan jî di resepsiyona vebûna par- 
lementoyê de ji parlementerên 
BDPê re gotibû ku ev paket hêj 
destpêke û wê pakêtên din jî 
werin. 

Xiristiyanên Tirkiyeyê jî hêvi- 
yên xwe bi vê pakêtê girêdat 
lê derbarê mafên wan de 
tekî berbiçav di pakêtê de tine. 
Xiristiyanan dixwest ku "Dibis- 
tana Keşeyan ya Heybelîada” 
vebe. Lê ew yek pêknehat. Tenê 
milkên Dêre Mor Gabrîel ya li 
Midyadê, ku hikûmeta tirk dest 
danîbû ser, li wan tê vegerandin. 

Hêj nayê zanîn ka wê pakêt 
bandoreke çawa li ser pêvajoya 


aştiyê bike. Li gorî BDPê, pakêt bi 
vî awayî nabe çareserî. KCK jî di- 


bêje hikûmet dixwaze bi vê pa- 
kêtê pêvojoyê betal bike. Lê gorî 


şirovên têne kirin, rewşa pêva- 
joyê girêdayî helwesta Ocalan e. 


Abonetiya Rûdaw 

Ez dixwazim bo dema 

□ şeş mehan O salekê G vekirî 
bibim aboneyê/ya rojnameya Rûdaw. 


Telefon a min 

Buhayê abonetiyê ji vê kontoyê bikşînin; 


Rojnameyaminheftanebişîninvênavnîşanê Hejmara kontoyê: 


Nav 


Anjî ezê bihayê abonetiyê bişînim ser 
kontoya Rûdaw ya li jêr û dekontoya wê 
ji navnîşana Rûdaw re bişînim. 

• Bihayê abonetiyê salekê ji bo nav 

Almanyayê: 60 Euro 

Ji bo abonetiya derveyî Almanyayê, 
pêwendî ligel Rûdaw deynin. 


Şîfreya bankê (BLZ) 


Paşnav 


Bank 


Navnîşan 


Xwediyê kontoyê : 


Navnîşan 

Rudaw Media GmbH 
Gutenbergstr. 63a 
50823 Köln / Almanya 

info@rudaw.eu 


Dem û cîh:. 
Destnîşan:. 


Hesabê Rûdaw 
Bank Deutsche Bank Köln 
Konto Nr 2450161 
BLZ 37070024 

Kurdistan 5 


Selahattin Çelik 


P aketa demokratîkbûnê” ji 
aliyê serokwezîrê Tirkiyeyê 
Erdogan ve hat pêşkeşki- 
rin. Ji pakêtê çend babetên ni- 
qandî: 

Ji bo daxistina benda 
hilbijartinê sê pêşniyarên 
guhertinê 

An bi benda ji sedî 10 berde- 
wam, an di cihê wê de ji sedî 5, an 
jî bi benda herêmî ya hilbijartinê 
(bajar li gorî rûniştvanên xwe 
kom kom tê parvekirin. Her partî, 
ji bo her komê yek berendamî 
nîşan dide). Lê divê zagona têkil- 
dar bê guhertin. 

Di propagandayê de 
azadiya zimanan 

Di bangeşeya hilbijartinan de 
bikaranîna zimanan (kurdî jî) 
serbest e. Divê ev jî bi zagongu- 
hertinê bê pejirandin. 

Ji butçeya dewletê 
arîkariya partiyan 

Partiya di hilbijartinan de qasî 
ji sedî 3yê dengan distîne, dikare 
ji arîkariya dewletê sûd werbi- 
gire. 

Rêxistinîbûna partiyên siyasî 

Ji bo partiyek bikaribe bikeve 
hilbijartinan, êdî ne mecbûr e 
heya li nahiyeyan jî bi rêxistinî be, 
li bajar û navçeyan bi dem û dez- 
gehbûn têrê dike. 

Ziman û dibistanên taybet 

Di dibistanên dewletê de tenê 
tirkî zimanê fermî û yê perwer- 
deyê ye. Di wan dibistanan de zi- 
manên din (kurdî) di çarçoveya 
dersên bijarte de pêkan e. Di di- 
bistanên taybet de hilbijartina zi- 
manê perwerdeyê serbest e. Lê 
nîzamnameya wan dibistanan ji 
aliyê Wezareta Perwerdehiyê ve 
tê amadekirin. 

Sonda neteweyî 

Ji dibistanên seretayî sonda ne- 
teweyî ya nîjadperest a tirk tê ra- 
kirin. Li gorî daxuyaniya Erdogan 
jixwe ji dibistanên navîn hatibû 
rakirin. 



Bi destûr û pejirandina we- 
zîrê Karûbarên Navxweyî, 
gund û bajar dikarin navên 
xwe yên resen dîsa li xwe 
bikin. 


Bikaranîna tîpên “q, x, 
w, û, ê, î” tên serbestki- 
rin. 

Lijneya tekoşîna 
li himberî nîjadperestî 
û cudaxwaziyê 

Lijne weke dezgeheke nû, xwe- 
dêgiravî li himberî kerihîn (nef- 
ret), hest û helwestên nîjadperest 
tê damezrandin. Lê metirsî heye 
ku ew daxwazên Kurdan yên ne- 
teweyî jî weke sûc di vê çarço- 
veyê de binirxîne û bike mijara 
cezadayînê. 

Sê babatên devşîrînkirinê 

Midyada ser bi Mêrdînê 
erdên desteserkirî yên Dêra Mor 
Gabrîel wê radestî dêrê bikin. Ji 
bo Roman û Qereçiyan di nav za- 
nîngehekê de Enstîtûya Ziman û 


/ 


Çand wê bê da- 
mezrandin. 

Navê Zanîngeha Nev- 
şehirê wê bibe Zanîn- 
geha Haci Bektaş 
Velî. Lê têra Ele- 
wiyan qet 
nake. 

Binxêzkirinên Erdogan 

Dibe ku ji ber hêz û berteka ne- 
teweperest a tirk be, Erdogan bi 
zêdeyî pesnê Mustafa Kemal û 
berhema wî (Komara Tirkiyeyê) 
da. Girêdaniya xwe bi bîranîn û 
mîrata “şehîdan” re (Tirkên ku li 
himberî şervanên kurd jiyana 
xwe jidestdayî) pêşkeş kir û ma- 


yîndetî û 

yekparebûna Tirkiyeyê binxêz 
kir. 

Erdogan têbinî kir ku paketa 
reforman wê ne ya dawî be, bi gu- 
hertinên civakî û bi daxwaza gel 
wê yên nû jî bên rojevê, lê dom- 
dariya “yek dewlet, yek welat, yek 
ziman, yek al” bi her boneyê du- 
bare kir. 

Konetî û xefik 

Babetên paketê du kom in. 
Koma bi Kurdan rê têkildar, pê- 
dîvî bi guhertinên zagonî dike. Bi 


gotinên din; ji bo babetên nav- 
borî bikevin pratîkê, hêj xebateke 
dirêj a zagonî pêwîst e. Lê baba- 
tên bi oldariya kevneperest re tê- 
kildar, weke di kar û dezgehên 
dewletê de sergirtin û serbestiya 
perestiyê (hûn ji jê azadiya terî- 
qetan fêm bikin), ne bi zagongu- 
hertinê, lê tenê bi tevdîrên 
kargeriyî sererast dibin. 

Ji bo Kurdan 
paket jiberçûyîn e 

Erdogan carekê be jî goti 
Kurd bi nav nekir. Tenê gotina 
kevneşop ya “biratiya hezar 
salan” weke benîşt dubare kir. 
Kurdên polîtîk û rêxistinên wan 
amadekarê vê encamê bûn. Disa 
jî, ji bo baştiriyê hêviyek û bende- 
wariyek hebû. Diviyabû kurdî bi- 
bûya zimanekî fermî yê dewletê û 
perwerdeyê. Diviyabû nasna- 
meya kurd bihata pejirandin. Di- 
viyabû tevdîrên xwerêvebiriyê 
bihatan rêzkirin. Diviyabû rê li 
ber serbestberdana girtiyên kurd 
vebûya û yên din. Ji wê yekê 
mirov dikare bêje ku pakêt ji bo 
Kurdan xeyalşikestinek e. 

Erkên awarte 

Bêguman divê Kurd dekbaziya 
Erdogan, partî û dewleta wî bidin 
rûyên wan. Kurd ne parsek in. 
Mafên wan hatine dizîn, divê rê û 
derfetên mafên xwe paşve-wer- 
girtinê bibînin û biafirînin. 
Diserîde PKK/KCK/BDP 
tê bîra mirov. PKK ji zû ve li 
ser nameya Ocalan, ya ne 
bi rêya şandeya BDPê gi- 
hiştibû Qendîlê, dixebite. 
Weke me gellekan, nave- 
roka pakêtê ji bo rêvebirên 
PKKê jî ne nişkegaviyeke. Pirs ev e: 
Wê berketa wan çi bibe? Wisa di- 
xuye bi qanîkirina hikûmetê, Ocalan 
ew ji encamên paketê re amade ki- 
rine, “Bi gotin berteka hişk, lê di pra- 
tîkê de berdewamiya agirbest û 
pêvajoya îro.” 

Dibe ku di şert û mercên îro de, ya 
rast jî ev e. Ji ber ku gelê kurd vêga 
şer naxwaze, hilfa gel li ser rewşa 
aştiyê û rêbazên demokratîk e. Ji 
aliyê din, gel ne bê derfet e. Bi sedan 
rebazên berteknîşandan, mafxwes- 
tin û berxwedanê hene. Divê Kurd 
wateya destkeftiyên xwe baş bizani- 
bin, xwedî li wan derkevin, wan kûr 
û berfirehtir bikin. Bi vê nêrînê, divê 
bikaranîna babetên paketê heya da- 
wiyê bibin. Rê hêj dûr e, bi sebr li 
benda keysê mayîn û bi xebat nêzîk- 
tirkirina wê huner û tekoşînek e. 



Efrîn (Rûdaw) - Partiya De- 
mokrat ya Kurdî li Sûriyê 
(Partî) PDKSP doz li rêxisti- 
nên mafên mirov û civaka 
navdewletî dike ku komîteke 
bêalî ji xaça sor û bijîşkên sînor- 
nenas bişînin serdana girtiyên 
wan li navçeyên Efrînê, ku bi se- 
dema seferberiya çend rojên borî 
hejmara wan gihiştiye 500 kesî û 
dozê li rêxistinan jî dike ku "êriş 
û seferberîya” hêzên çekdar ên 
PYDê li beramber endamên wan 
protest bikin û guşarê bikin ji bo 
rawestandina wan zextan. 


PDKSP:PYDê 2 endamên me bi êşkenceyê lal kirin 


Li gor nûçeyeke PDKSPê, ku di 
malpera xwe belav kiriye, di van 
çend rojan de asayişa PYDê bi 
giştî 500 kes li navçeya Efrînê gir- 
tine ku PDKSP dibêje pirraniya 
wan karzan û endamên wan in. 
Beriya vê seferberiya dawî jî 30 
karzanên wan li navçeya Efrînê di 
zindanên PYD de bûn. Berpirsê 
nivîsgeha pêwendiyên PDKSP 
Seîd Umer ragihand ku "em sela- 


metiya karzanên xwe û hemû we- 
latiyên girtî dixine stûyê PYD û 
çekdarên wê." 

Rêxistina Efrînê ya PDKSPê di 
bangewaza xwe de dibêje ku 
"êrîş, seferberî û êşkenceya enda- 
mên me ji aliyê PYDê ve gellekî 
metirsîdar bûye." Li gor heman 
bengewazê, di encama êşkence- 
kirin dijwar ya endamên wan ji 
aliyê hêzên asayişa PYDê ve, 2 en- 


damên wan bi navên Siyamend 
Ibrahîm û Ceger Hemû lal bûne. 

Di dema 2 mehên borî de bêh- 
tirî 100 endamên PDKSP, partiya 
Azadî û rêxistinên sivîl ji aliyê 
PYDê ve hatine girtin. PYD 2 en- 
damên PDKSP bi pêkanîna teqînê 
li Efrînê tawanbar kirin. Lê 
PDKSP dibêje ev 2 endamên wan 
di bin êşkenceyê de tawan xistine 
stûyê xwe. 


Rojavayê Kurdistanê bi 
sedema xirabiya rewşa 
aborî û nebûna xizmetguza- 
riyê niha di rewşeke nex- 
weş de derbas dibe. Herwiha ji 
encama nakokiya di navbera PYD 
û ENKSê de, ENKS dibêje ku PYD 
"bi awayekî leşkerî û dîktatorî 
dest bi ser desthilat û îdareya 
navçeyên Rojavayê Kurdistanê de 
girtiye û hevahengiya wê jî ligel 
rejîma Sûriyê heye." PYD jî dibêje 
ku wan desthilateke netewî pêk 
anîne, ku parastina Rojavayê Kur- 
distanê dike. 

Li şûna Qendîlê berê xwe da Almanyayê 



"Apocî wê te bikujin" 


Zinar Ala 


i bihara 
2011ê de 
bi hezaran 
ciwanên 
kurd di 
artêşa Sû- 
riyê de xizmeta leşkerî diki- 
rin, beşek ji wan xwedî 
şensekî mezin bûn û bi saxî 
ji leşkeriyê rizgar bûn, lê gel- 
lek ji ber vî şerî an birîndar 
bûn an jî jiyana xwe ji dest 
dan. Bextê Rizgar* hebû ku 
dema leşkeriyê bi selametî 
derbas kir, lê ew beriya du 


salan li Helebê pêrgî êrişekê hat 
û tê de birîndar bû. Rizgar ji Sû- 
riyê bazda û piştî geşta salekê gi- 
hiştibû Almanyayê. 

Ciwanê 23 salî di despêka Cot- 
meha 2011ê de xizmeta xwe ya 
leşkerî qedand, wê çaxê jî hêj şerê 


di navbera artêşa sûrî û çekda- 
rên opozisyonê de gurr ne- 
bibû: "Ez wê demê pirr 
ditirsiyam ku tiştek bê serê 
min, ez li bajarokekî nêzîkî 
Şamê bûm û min tenê nobet di- 
girtin. Lê carekê misyonek me 
li derveyî wargeha leşkerî 
hebû, em çûbûn nava bajêr û li 
wir ez bûm şahidê kuştina du 
mirovan." 


Piştî bidawîkirina dema leş- 
keriyê Rizgar vedigerê Helebê 
û li wir pêrgî kêşeya bêkariyê 
tê, ew dibêje ku ew wê çaxê 
"Apocî" bû û tevlî civînên PKKê 
dibû. Carekê jî berpirsyarekî 
PKKê ji Rizgar û kurapekî wî yê 
17 salî re pêşniyar dike ku ew 
tevlî refên gerîlla bibin. Herdu 
jî pêşniyarê dipejirînin: "Di wê 
demê de kurmamê min ji bavê 
xwe qehirî bû, ji ber ku apê 
min destê keçikekê jê re nex- 
westibû, ji ber wê jî ew biryara 
stand. Ez jî bi gotinên wan der- 
barê parastina welêt de hesti- 
yar dibûm, serê min jî tijî 
kiribûn, min jî got erê." Lê be- 
riya derketina wan bi rojekê, 
mirovekî hîşt ku ew herdu 
ciwan berê xwe nedin kampên 
Qendîlê, ew mirov ji wan re 
behsa metirsiyên derbaskirina 


sînor û tundîtiya li ba hin en- 
damên PKKê heyî dike. Herdu 
ciwan biryara xwe diguherînin 
û neçar dimînin ku ji bo de- 
mekê xwe veşêrin, ji ber ku 
"Apocî li me digeriyan." 

Piştî wê, di meha Kanûnê de, 
Rizgar pêrgî buyereke xerab tê, 
ew dibêje ku dema ew li taxeke 
kurdî li Helebê dimeşiya, di sîng 
û rûyê wî de fîşeka cîfteyê di- 
teqe: "Demjimêr 6:30 êvarê bû, 
ronahî jî tine bû, min nedît kê 
gulle avêtibû min. Hemû derên 
min bi xwîn bûn û tavilê ji ser 
heşê xwe çûm û min xwe li nex- 
weşxaneyê dît." Rizgar şûnên 
birînên ser sînga xwe nîşan 
dide û dibêje ku bijîşkê alman 
gellek perçeyên wê fîşekê ji ser 
û gewdeyê wî derxistin lê hinek 
mane ku zore bên derxistin, ji 
ber ku egerek heye ku bandorê 
li damarên çavên wî bike: "Piştî 
ku ji nexweşxaneyê derketim 
bavê min got divê tu ji vir derk- 
evî, Apocî wê te bikujin." Bavê 
Rizgar qaçaxciyekî dibîne, da 
ku kurê xwe bi rêya Yewnanê 
bişîne Almanyayê. Rizgar çend 
rojan li Tirkiyeyê dimîne û piş- 
tre derbasî Yewnanê dibe, ew li 
wir diçe maleke tazî ku heya 
doşek jî lê tine ne: "Me di nav 
turikên razanê de xew dikir, em 
li kolanan digeriyan û me 
doşek, kursî û masyan berhev 
kirin heya ku me mala xwe 
çêkir." Li şûna ku Rizgar çend 
rojan li Yewnanê bimîne, weke 
qaçaxcî soz dabû bavê wî, ma- 
yina wî neh mehan dirêj dike, 
di vê demê de jî carekê ligel 
çend kesan hewl dabû bi rêya 


welatên Balkanê biçe Awis- 
turyayê lê plana wî têkçûbû: 
"Qacaxcî em derbasî Make- 
donyayê kirin, lê li wir em du 
rojan di nav daristanan de ge- 
riyan û em li benda erebeyekê 
bûn lê ti kes nehat pêşiya me, 
xwarina me jî tine bû û me 
tenê hejîr û tirî dixwar, li da- 
wiyê de polîs em girtin û em 
vegerandin Yewnanê." 

Çarrojan li ser behrê 
bê xwarin û vexwarin 
mabû 


Piştre Rizgar qaçaxciyekî 
din dibîne û pê re li hev dike 
ku bi rêya keştiyê bişîne îtal- 
yayê: "Em 60 kes bûn di keş- 
tiyê de ku 17 metre cargoşe 
bû, kesî nan jî bi xwe re nebi- 
ribû, me gotibû rojek û emê 
bigihijin berava îtalî lê geşta 
me çar rojan dirêj kir. Ne min 
av vexwar ne jî min tiştek kir 
devê xwe, di ava behrê de 
mirov didewixe, kesê ku xor- 
meyek yan biskuwîtek dix- 
war, an jî av vedixwar, hema 
diverşiya." Piştî wê Rizgar ji 
Milano dixwest derbasî Swîs- 
reyê bibe, lê asayîşa swîsrî wî 
digire û şûnde vedigerîne 
îtalyayê. Di hewldaneke din 
de û piştî azara salekê, ew di- 
gihije rawestgeha xwe ya 
dawî û di çend mehan de 
mafê penaberiyê distîne. Ev 
bûn neh meh ku Rizgar li Al- 
manyayê dijî lê rewşa wî hêj 
nehatiye ser hev, ne jî kar ji 
xwe re dîtiye. 

* Nav guhertîye. 


Seyid bi navê Zanîngeha Dortmundê diçe Amedê 


S eyid Vasfi Bozkurt wê 
wekî nûnerê Zanîngeha 
Dortmundê ji 2 heta 4ê 
Cotmehê beşdarî konfe- 
ransa navnetewî ya bi sernavê 
"International Perspectives on 
New Aspects of Learning in Teac- 
her Education- Perspektîfên Nav- 
netewî li ser Rewşên nû yê yên 
Perwerdeya Mamosteyan" ya ku 
ji hêla Zanîngeha Dîcle ya li 
Amedê ve tê amadekirin bibe. 
Ewê wekî nûnerê Zanîngeha 
Dortmundê bi rektorê Zanîngeha 
Dîcle, birêveber û xwendekaran 
re hevdîtinan pêk bîne. 

Seyid Vasfi Bozkurt 25 salî ye û 
dêbavên wî ji Mêrdîn û Şirnexa 
Bakurê Kurdistanê ne. Ew li eya- 
leta Saarland ya Almanyayê ji 
dayikbûye. Wî di sala 2007ê de li 
bajarê Saarbrucken lîse qedand û 
heta niha du beşên zanîngehê bi 
awayekî serkeftî qedandine. Her- 
wiha ew niha hewl dide beşa sê- 
yemîn piştî du semesterên din bi 


dawî bike. Ji meha Sibatê û pê ve 
jî ewê li dibistaneke almanî di 
beşên siyasî, derûnî, pedagojî, 
aborî û fîlozîfî de dersan bide. 

Beriya ew biçe Amedê, em der- 
barê xwendina wî û çûyîna bi 
navê Zanîngeha Dortmundê ya 
Amedê axivîn: 

Rûdaw: Herî dawî kengî te ser- 
dana Kurdistanê kir û berna- 
meya çûyîna te ya vê carê çi ye. 
Herwiha ev meseleya ku tu nû- 
nertiya Zanîngeha Dortmundê 
bike çawe derket holê? 

Seyid Vasfi Bozkurt: Herî dawî 
min di sala 2005ê de serdana 
Kurdistanê kir. Girebesta hevka- 
riyê ya Fakulteya 12ê ya Zanîn- 
geha Dortmundê bi Zanîngeha 
Dîcle ya Amedê re heye. Berna- 
meyên veguhez û konferansên 
hevpar jî di çarçoveya vê gire- 
bestê de têne lidarxistin. Konfe- 
ransa destpêkê wê li Ameda 
paytexta Kurdistanê be û wê nav- 


bera 2 û 4ê Cotmehê de lidarbi- 
keve. Konferansa bi sernavê "In- 
ternational Perspectives on New 
Aspects of Learning in Teacher 
Education" xwedî naverokeke 
berfireh e. Zanîngeh li xwendeka- 
rên ku bi kêrî vê konferansê 
werin geriya. Min jî serî lê da û ji 
ber min beşên cuda xwendine û 
bi min re hem zanyariyên pêwist 
hene û hem jî meraqa min heye, 
serîlêdana min hat qebûlkirin. 

Peywirên te yên li wir wê çi bin 
û tu yê çiqasî li Kurdistanê bi- 
mînî? 

Peywira min a sereke beşda- 
riya konferansê û gûftûgoyan e û 
pê re jî berhevdanîna perspektî- 
fên ji Almanyayê ya bi welatên 
din re û di sêrî de ya bi Kurdis- 
tanê re ye. Herwiha peywireke 
min a din jî xurtkirina hevkariya 
bi zanîngehên Kurdistanê re ye. 
Bi vê ve jî girêdayî, pêguhertina 
zanyariyan li ser perwerdeya ma- 


mosteyan, perspek- 
tîf û hemû metodên 
li dibistanan bi dersa 
zimanê zikmakî 
ve. Ezê hevdî- 
tinê bi xwende- 
k a r ê n 
zanîngehê yên 
ji welatên din û 
kordînatorê 
Zanîngeha 
Dîcle, Prof. Dr. 

Rifat Efe re pêk 
bînim. 

Çi bendewari- 
yên te ji vê kon- 
feransê hene? 

Ev çalakiya hev- 
par a destpêkê ye, 
ango wê kongre û 
konferansên bi vî 
rengî çêbibin û ez hê- 
vîdar im ku wê bal li 
ser meseleya kurdî ya 
li dibistanan jî were ki- 



şandin. Perwerdeya bi zimanê 
kurdî hê jî li rojhilatê Tirkiyeyê 
nîne û hêvîdar im ku ev babet, 
ango perwerdeya bi zimanê zik- 
makî ya kurdî, bêhtir bikeve ro- 
jevê. Vê yekê ji bo welatên din jî 
dibêjim, Almanyayê jî, ji ber 
ez jî li vir dijîm û dixwa- 
zim li vir jî di vî warî 
de lebat çêbibe. Ji ber 
dema perwerde bi 
kurdî were dayin, wê 
gava ber bi aştiyê ve 
were avêtin. Ezê 
wekî mamosteyekî 
li konferansan balê 
bikişînim ser vê 
yekê. Ezê herwiha ji 
bo ku li Almanyayê jî 
perwerdeya bi kurdî 
hebe hewldanan bidim. 
Li Almanyayê li hinek di- 
bistanan dersên bi kurdî 
hene, lê belê hindik in û 
di rewşên taybet de ne. 

Hevpeyvîn: 

Agit Boztemur 

P 


arlementera 
Partiya Çep 
(Die Linke) 
Sevim Dagde- 
len di hilbijar- 
tina giştî ya Almanyayê de, 
ku di 22yê îlonê de pêk 
hat, cara sêyemîn wek par- 
lementera Meclisa Federal 
ya Almanyayê hate hilbi- 
jartin. Dagdelen bersivên 
me yên li ser pirsname- 
yeke partiya xwe ya der- 
berê bikaranîna çekên 
kîmyewî li Sûriyê û rola hi- 
kûmetên alman ên vê der- 
barê de bersivandin. 


Rûdaw: Partiya we “Die 
Linke" çi pirs derbarê bi- 
karanîna çekên kîmyewî ji 
hikûmetê kirin û armanca 
we bi van pirsan çi bû? 
Sevim Dagdelen: Partiya 
me xwest li ser gûftûgoyên 
derbarê bikaranîna çekên 
kîmyewî yên di şerê navx- 
weyî yê Sûriyê de bizanibe 
ka gelo rola Almanyayê jî 
heye. Ji bersivên hikûmetê 
ne bi temamî jî be, dixuye 
ku dibe Almanya jî di warê 
mirina kesên di encama 
çekên kîmyewî, yên ku di 
21ê Tebaxê de li Şamê ji- 
yana xwe ji dest dane, hev- 
sûc be. Die Linke ji ber vê 
yekê derbarê firotina çekên 
kîmyewî ji hêla Almanyayê 
ve çar pirsên girêdayî hev ji 
hikûmetê kirin. 


Bersiva hikûmeta Alman- 
yayê çi bû? 

Hikûmetê di bersivna- 
meya xwe de diyar kir ku di 
navbera salên 2002 û 



"Dibe 
Almanya jî 
hevsûcê 
bikaranîna 
çekên 

kîmyewî yên 
li Sûriyê be" 


2005ê de bi giştî bi buhayê 
173.799 Euro madeyên 
kîmyewî ji Almanyayê ji bo 
Sûriyê hatine rêkirin û des- 
tûra wan ji hêla hikûmetê 
ve hatiye dayin. Pirraniya 
destûra rêkirina van made- 
yan, ku derdora 75 ton e, ji 
hêla hikûmeta koalisyon ya 
SPD û Partiya Keskan (Die 
Grunen) ya sala 2002-2005 
û herwiha ya SPD û 
CDU/CSU (2005-2006) ha- 
tiye dayin. Ji bo wan hersê 
madeyên kîmyewî yên ha- 
tibûn rêkirin destûra tay- 
bet pêwist e, ji ber ev 
pêkhateyên cuda ji bo çêki- 
rina madeya kîmyewî ya bi 
navê "sarîn" têne bikara- 
nîn. Ji hêla din ve ev made 
ji bo karên sivîlî têne bika- 
ranîn û qedexeya giştî ya fi- 
rotina wan nîne. Lê belê di 
çarçoveya yasayên Yekîtiya 


Ewropayê de divê destûra 
wan a firotinê yeko yeko 
were xwestin. 

Ev hemû bi hev re ji bo si- 
yaseta Almanyayê ya Sû- 
riyê tê çi wateyê? 

Delîl û rastiyên heyî ji bo 
siyaseta hikûmeta Alman- 
yayê, wekî şerên din ên ne 
di çarçoveya zagonên nav- 
netewî de, yên ku ji hêla 
welatên rojavayî li dijî Yu- 
goslavya, Afganîstan, Iraq û 
Libyayê hatibûn birêvebi- 
rin, nayên ti wateyê. Di şerê 
li dijî Sûriyê de Almanya jî 
hemû tiştî rewa dibîne. Bi 
vê yekê ve girêdayî jî, 
rewşa aloz a li Sûriyê ne ji 
ber bêtevgeriya welatên 
rojavayî wiha ye, lê belê be- 
revajiyê vê yekê ye. Wela- 
tên endamên NATOyê 
herdem piştgirî dan serhil- 
danên çekdarî, ji bo ku re- 
jîmê bi awayekî dijyasayî 
biguherînin. Wekî berê di 
salên 1990an de li Kosove, 
li Sûdan û herî dawî jî li 
Libnanê ev yek kiribûn. 
Wekî li wan deran, li Sûriyê 
jî piştgiriya biçekkirina ser- 
hildanê kirin û şerê navx- 
weyî ji derve gurr kirin. Ji 
wê yekê mirov matmayî 
namîne ku hikûmeta Mer- 
kel, wekî ya berê ya Schro- 
der, Steinmeier û Fischer, ji 
Esad re alavên şer, made- 


firotana çekan de, bûye ye- 
kemîn welatê cihanê. Skan- 
dal jî ew e ku divê rêkirina 
çekan ji hêla Lijneya Ewle- 
kariyê ya Almanyayê ve 
were erêkirin. Qet nayê ba- 
werkirin ku ev çek li dijî ve- 
toya wezîrê karê hundir yê 
wê demê Joschka Fischer 
ve hatibin rêkirin. Berpirsê 
wê demê yê rêkirina çekên 
kîmyewî Frank-Walter Ste- 
inmeier e, yê wê demê hem 
di serokwezaretiyê de bû û 
hem jî dûre wezîrê karê 
derve bû. Dema niha SPD 
qîran dide û dibêje ku divê 
Esad biçe cem Dadgeha 
Navneteweyî ya Tewanên 
Şer, pêwist e ev pirs jî were 
kirin; Gelo divê piştgirên 
Esad yên bi salan di nava 
hikûmetê de bûn û fraksi- 
yonên hikûmetê yên wê 
demê li Den Haagê li ser 
kursiyên bersûcan rûne- 
nin? 


yên kîmyewî yên ku dika- 
rin ji bo çêkirina gaza kîm- 
yewî hatibin bikaranîn 
rêkiribin û rojekê piştî wê 
jî ew hevpeymanê xwe yê 
berê ji ber hebûn an bika- 
ranîna wan rexne bike. Li 
gor agahdariyên di med- 
yayê de, ji ber sedema ser- 
destiya vê neewlehiya 
siyasî ya li Sûriyê, hinek hê- 
manên van çekên kîmyewî 


ketine destê serhildêran jî. 

Gelo divê mirov çiqasî ji 
partiyên SPD, Die Griinen 
û CDU bawer bike, dema 
ew êrişa çekên kîmyewî 
şermezar dikin? 

Ji bersivnameya hikû- 
metê diyar dibe ku Al- 
manya di dema koalisyona 
SPD-Die Grunen û ya 
CDU/CSU û SPD de, diwarê 


Em îro dizanin ku gaza 
kîmyewî ya li Helebçeyê ji 
hêla Saddam Husên ve ha- 
tibû bikaranîn ji hêla Al- 
manyayê ve jî hatibû rêkin. 
Tê gotin heta ji sedî 80yê 
gaza kîmyewî ya artêşa 
Iraqê ji Almanyayê hatibû 
rêkirin. Gelo delîl û gûma- 
nên ku ev madeya kîm- 
yewî ya li Sûrî hatiye 
bikaranîn ji Almanyayê 


Berpirsê wê 
demê yê rêki- 
rina çekên kîm 
yewî 

Frank-Walt 
Steinmeier 



çûne çiqas bilind in? 

Di vê bareyê de delîlên 
konkret nînin. Lê belê eger 
wekî encam ev madeyên 
kîmyewî ne ji bo armancên 
sivîlî hatibin bikaranîn, wê 
demê bi ihtimaleke mezin 
Almanya jî ji êrişên bi 
çekên kîmyewî berpirsiyar 
e. Pêşiya mirov vê pirsê 
bike, divê delîlên misoger li 
ber destan hebin, ka ev 
êrişa bi çekên kîmyewî kê 
pêk aniye. Bûyer bi rastî jî 
piştgiriya Almanyayê bi 
madeyên kîmyewî ji bo 
Saddam Husên tîne bîra 
mirov, ku ji sedî 52ê wê ce- 
bilxaneya kîmyekî Alman- 
yayê dabûnê, û ligel çekên 
ji welatên din yên rojavayî 
paşê bibûn hênceta şerê li 
dijî Iraqê. Dibe ku Almanya, 
wekî li Iraqê, di meseleya 
êrişên gaza kimyewî ya li 
Sûriyê jî, wekî rêkerekî dil- 
soz û bazirganê zîrêk hev- 
sûc be. 


Hevpeyvîn: Agit Boztemur 

G rûba Trio Mara ku sê sal in bi 
hev re karê muzîkê dikin, bi 
navê "Derî” CDya xwe ya yekemîn 
derxistin. Dengbêjê komê hûner- 
mend Sakîna ye, Nûrê Dilovan jî ke- 
manê û Nazê îşxan jî piyanoyê 


lêdixe. Navê albûm bi kirdkî (za- 
zakî} ye, lê di albûme de hem 
stranên bi kirdkî, hem bi soranî 
û hem jî bi kurmancî hene. 

Di CD de yanzdeh stran 
hene: Nazdar, Romanî, Vanê 
Ko ra, Erê Nîna, Lêylê Xanê, 
Şamîranê, Gula Min, Teşîya 
Min, Desmala Min, Qumrîkê û 
Bêrîvane. Ji wan "Nazdar” bi 
soranî, "Vanê Ko ra”, "Erê Nîna” û 
"Bêrîvane” bi kirdkî û yên din bi 
kurmancî ne. 

Li vir tiştê balkeş ew e ku hemû 
klam li ser jinan hatine gotin û ji 
aliyê jinan ve hatine gotin. Di 
albûm de deng û melodiyên kurdî 
bi enstrûmanên rojavayî jatine hû- 


- 

nandin û bi awayekî gellekî baş 
sentezeke nû ya modern derketiyê 
meydanê. Melodiyên enstrûma- 
nan û dengê Sakîna yê dilzîz û ner- 
mik baş li hev hatine. 

CD ji aliyê Ahenk Muzîk ve ha- 
tiye derxistin. Ji bo têkilî û xwes- 
tina CD: www.sakinateyna.com 


'TORN" 


Gera li koka jidestdayî 


Köln (Rûdaw) - Van rojan fîlmekî 
drama yê metrajdirêj bi sernavê 
TORN li kolanên Tilbîsa Gurcis- 
tanê û li kênarên Behra Reş, li dor- 
berê Batûmê, tê kişandin. 

Torn navê xortekî kurd e, yê bi 
ola xwe êzdî ye. Ew ligel dêbavên 
xwe li Gurcistanê hatine dinê. 
Piştî xwenasînê, ku Kurd di nava 
civaka Gurciyan de weke mirovên 
dereceya duyem tên dîtin, Torn ji 
zarokatiya xwe ve, piştî mirina 
dêûbavên xwe, û ku bi destê 
bapîr Torn û dapîr Cewherê de 
mezin dibe, xwe ji neteweya xwe 
dûr dixe, ango şerm dike ku wekî 
Kurdan be û xwe ji gelê xwe dûr 
û kûvî dike. Heta rastî qîza ciwan 
ya gurcî Êka (26) dibe, ku bi ola 


xwe xiristiyanî ye. Êka jî baweriya 
wî bi evînê û bextewariyê anî. Ew 
dij daxwazê bavê xwe dertê, lê 
guhartina olê ji Torn dixwaze. 
Torn, da ku evîna xwe bide ba- 
werkirin, bêyî ku lê bifikire, ola 
xaçparêziyê dipejirîne û bi bexte- 
warî jiyana xwe ya hunermendiya 
serkeftî ligel hevjîna xwe dime- 
şîne, heta bedbextiyeke giran ji- 
yana wî diguherîne. Rojên wî êdî 
hatin jimartin. 

Di vê demê da ew bi xwe he- 
siya, jiyana xwe nirxand, çû nav 
bîranînên malbata xwe, li eslê 
xwe fikirî, gotinên kal û dapîran 
xwe wezinandin. Tornê ku dibe 
wênekarekî navnetewî û xwedî 
hebûnê û jiyaneke beredayî, yek- 
car dixwaze vegere ser koka xwe 



ya netewî, lê jiyana wî tê birrîn. 

Fîlm bi awayekî rêal li ser ji- 
yana îro ye, li metropola Gurcis- 


tan, û awayê helandina Kurdên 
êzdî yên Gurcistanê berbiçav 
dike. Derhêneriya fîlm Newzad 


Şêxanî dike, senaryoya fîlm jî ji 
aliyê Casimê Wezîr ve hatiye nivî- 
sandin. 

Çand û Huner 




unermend 
Rojîn ev çend 
roj in li Hew- 
lêrê ye. Rojîn ji 
bilî karê hu- 
nerî, bi bazir- 
ganiyê ve jî mijûl e. Rojîn bêhtir 
wekî jineke xurt û serkêş derdi- 
keve pêş û di gellek stranên wê 
de trajediyên di nav civaka kurdî 
de têne dîtin. Stranbêja kurd 
Rojîn li kafeteryaya xwe ya li Fa- 
mily Mall a Hewlêrê ligel Rûdawê 
axivî. 

Rûdaw: Hûn di stranên xwe de 
gellekî digerin. Gelo di jiyana ro- 
jane de jî hûn ewqas pirr dige- 
rin? 

Rojîn: Erê, ez her wiha me. Niha 
li zanîngehê masterê dixwînim, 
piştre jî waneyên şanoyê didim. 
Karê ji bo deranîna albûma xwe 
dikim. Du cihên min ên bazirga- 
niyê hene. Divê wan jî bi ser bixî- 
nim. Nikarim betal rûnim. 
Lewma bandora vê li ser stranên 
min jî heye. 

Pirraniya stranên we behsa tun- 
dûtîjiya li dijî jinan dikin. Civaka 
kurdî ewqasî tundûtûj e? 

Eger tu li rewşa jinê binêrî, tuyê 
bizanibî ku metirsî li ser wan 
heye. Niha herroj 5 jin li Tirkiyeyê 
têne kuştin. Lê jin hêj dilovantir in 
û zarokan tînin. We ti carê dîtiye 
ku jinek li mêrê xwe bide yan jin 
qumarê bike û vexwe? Tiştên 
wiha nebûne. Lewma berdewam 
ez ligel kesên ku mafên wan ha- 
tine xwarin dimînim. 

Tu femînistî yan her tenê wek 
hunermendekê bergiriya jinan 
dikî? 

Li Rojhilata Navîn bi şaşîtî li fe- 
mînîzmê tê nêrîn. Femînîzm ne 
dijminahiyê ligel mêran dike. 
Divê her kes xwe wek mirov bi- 
bîne. Ti cudabûn di navbera jin û 
mêran de nîne. Femînîzm tê wa- 
teya wekheviya jin û mêran. Wekî 
mînak çima mêr here nav avê me- 
levaniyê bike lê ji bo jinê nabe. Zi- 
vistan be yan havîn be, pêwîstiya 
çermê jinan jî bi vîtamînan heye 


ku ji rojê werbigirin. Divê jin jî bi 
şevê azad be here ser kolanan û 
bigere. Lê mêr dixwaze her tişt di 
destê wî de be. Ku mêrek jî jinekê 
dixwaze, jê re dibêje tu malê pak 
bike û hez dikim tu min ji sêksê 
têr bikî. Divê jin û mêr di erk û 
mafan de wekhev bin. 

Hûn rewşa hunerî ya li Kurdis- 
tanê çawa dibînin? 

Em wek Kurd, me huner gellekî 
girîng wernegirtiye. Ev jî kêmasi- 
yeke mezin e. Huner wekî derma- 
nekî xurt ji bo jiyanê ye. Welat bi 
huner pêş dikeve. Hin caran 
mirov bi stranekê bîra welatê 
xwe dibe. Eger Kurdistan têkilî 
hunerê nebe, wê wekî welatên 
Ereban bi serê me jî were. Huner 
hemû xirabî û belayên demê pak 
dike. Ji ber ku Kurdistan ji nû ve 
bingeh dibe, pêwîst e em hunerê 
bikin her tiştê xwe. Mixabin em 
wek Kurd me alîkariya miletan 
tevan kiriye lê miletên din dixwa- 
zin xwîn, petrol, stran û zimanê 
me bimijin. 

We vê dawiyê klîpeke bi navê 
“segbav” belav kir. Hûn tê de ji 
ber tundûtûjiya li ser jinê sixê- 
fan li mêran dikin. Gelo rexne ji 
we re nehatine? 

Heta niha kesekî rexne li min 
nekiriye. Lê belê klîp bûye cihê 
pêkenînê. Bi rastî jin jiyan e. 
Rengê xwînê sor e. Her mehê 
xwîn ji jinê tê û xwe pak dike, xwe 
nû dike. Lê mixabin li Rojhilata 
Navîn mêr fêrî zilm û zorê têne 
kirin. Jê re dibêjin "tu mêr î nabe 
tu bigirî, mêr dikare 4 jinan bîne”. 
Ev stran ji bo wan mêrên xirab e 
ku jinên xwe dikujin. Her kes li 
Tirkiyeyê dibêjin Kurd keçên xwe 
dikujin. Bi rastî ez bi van gotinan 
dîn dibim. Ez jî ji wan re dibêjim 
ma şahzade Diyana Kurd bû, lê ji 
ber ku ji Erebekî hez dikir ew 
kuştin. 

Herdem hûn behsa mêrên xirab 
dikin. Gelo ev nebûye hokarek 
heta Rojîn ji hevjîniyê bitirse? 

Ez pirr hez dikim ku zarokên 
min hebin. Eger mêr jî bikim, hez 


dikim ku 15 zarokên min hebin. 
Li cem min hevjînî ne girîng e. Lê 
belê jiyan girîngtir e. Hevalekî 
min hebû, Tirk bû. Lê ji zimanê 
kurdî hez nedikir. Min jî got kesek 
ji zimanê kurdî bêzar be, çawa di- 
karim ji wî hez bikim. Mixabin li 
Kurdistanê bi çavekî baş li jinê 
nanêrin. Bi vê jî ez pirr xeman 
dixwim. Lewma ez li Tirkiyeyê 
wekî jineke gundnişîn dijîm. Lê 
dîsa mixabin ji ber cilûberg û se- 
mayê, mêr bi çavekî biçûk 
li me dinêrin. _ 


Ji bilî stranan we pêşkêş- 
karî jî kir. Eger Kurdistan 
ji we bixwaze, hûnê pêş- 
kêşkariyê bikin? 

Ez pirr ji karê pêşkêşka- 
riyê li Kurdistanê hez 
dikim. Her carê telefona 
min dikin û dibêjin Rojîn 
em hez dikin tu bername- 
yekê pêşkêş bikî. Lê piştre 
bêdeng dibin. Nizanim 
çima wiha ye. Dixwazim 
bernameyekê pêşkêş 
bikim ku her Kurdek li her 
cihekî lê temaşe bike. 

Rojînê wêneyê ejderekî li 
ser milê xwe deqandiye. 
Gelo ev ne çavlêkirina 
stranbêjên welatên roja- 
vayî ye? 

Na. Ji dema ku tê bîra 
min pirraniya laşê dayika 
min deqandî bû. Di bin- 
gehê de deqandin ya me 
bû lê wan bir. Ez pirr ji de- 
qandinê hez dikim. Eger 
ne hunermend bûma, 
minê rû û pirraniya cihên 
laşê xwe deqandiba. 

Pirraniya stranbêjên 
kurd ji bo arîkariya Kur- 
dên Rojava konseran li- 
darxistin. Lê Rojîn 
bêdeng bû. Çima? 

Min pirr hez dikir ku 
konsertekê ji bo Kurdên 
Rojava çêbikim. Bêhtir ji 
10 caran min hewar kir. Lê 
kes ne amade bû. Bi xwe 


nabe li ser kolanan hewar bikim 
bêjim xelkno werin ahenga min 
heye. Divê hemû TV û partî arîka- 
riya min bikin. Min li ber tevan 
got ku ez dikarim 50 konsertan li 
herderê cihanê çêbikim, heta 
nexweşxaneyeke mezin li Duhokê 
pêk bînin. Lê ez bi tenê nikarim 
tiştekî bikim. 

Niha ti berhemên nû di xurcika 
Rojîn de hene? 


Berhema min a nû dibe 2 
mehên din were belavkirin. Du 
stranên vê albûmê bi şêwezarê 
soranî ne û tenê 3 stran bi zimanê 
tirkî ne. Ewên din bi şêwezarê 
kurmancî ne. Nîvê awazan jî min 
bi xwe danîne. Di vê albûmê de 
suprîzeke min ji bo xelkê Kurdis- 
tanê heye. 

Hevpeyvîn: 

Zarokên Rojava 


fêrî soranî dibin 


Evîn Merdoxî 
Kampa Kewrgoskê 


Ç e n d 
kursî û 
depre- 
şekli bin 
konekî 
hatine 
danîn. Li 
wir za- 
r o k ê n 
Rojavayê Kurdistanê 
fêrî xwendin û nivî- 
sandinê bi şêwezarê 
soranî dibin. Wane ji 
aliyê grûpeke xwebexş 
ve têne dan. 

Çend xwendevanên 
zanîngehê li kampa 
Kewrgoskê grûpek 
pêk anîne û xwe wekî 
grûpa Darberûyê bi 
nav dikin. Ev grûp alî- 
kariyan ji bo penabe- 
ran dicivînin. Herwiha 
kûrsên zimên û xwen- 
dinê didin zarokên za- 
rokên li wargehê dijîn. 

Serpereştê vê grûpê 
Îsmaîl Teha ji Rûdawê 
wiha behsa koma xwe 
dike: "Di destpêkê de 
em tenê grûpa Dare- 
berû bûn. Ligel ti 
grûpa din me kar ne- 
dikir. Me hersê şevên 
cejna Remezanê û 2 
rojan piştî cejnê jî li 
Family Moll ji saet 8ê 
êvarê heta 2yê şevê 
herdu destên xwe ragirtin 
û alîkarî ji bo Kurdên ji 
Rojava kom kirin." 

Grûpa Dareberûyê ji 
destpêka dameziradina 
wargehê ve alîkariyê pêş- 
kêşî xelkên nav wargehê 
dike. Niha jî bi alîkariya 
dezgeha xêrxwaz a Bar- 
zanî konekî biçûk vedaye 
û tê de şêwezarê soranî û 
zimanê ingilîzî didine za- 
rokên li wir dijîn. Zarok 
sibehê bi şêwezarê soranî 
dixwînin. Êvarê jî xort. Bi 
şevê jî zimanê ingilîzî tê 



de tê xwendin. 

Hogir Mihemed yek ji 
damezrênerê grûpa Da- 
rebrûyê ye ku wek ma- 
mosteyekî waneyan dide, 
diyar dike ku li nav nişte- 
cihên wargehê xortên baş 
û xurt ku karin kar bikin 
hene. Lê şêwezarê soranî 
nizanin û pêwîst e fêr 
bibin da ku hêsantir ligel 
xelkên vê derê têkil bibin: 
"Ji bilî vê jî, xelkên kampê 
gellekî bêzar in û konekî 
bi vî awayî bi wan re mijûl 
dibe û sûdê jî dide wan.” 


Li nav koçberên war- 
geha Kewrgoskê hin kes 
hene ku xwedî ezmûn in û 
bawernameyên bilind bi 
wan re hene; Wekî der- 
çûyê endazyariya petrolê. 
Herwiha zimanê ingilîzî, 
biyolojî, ragihandin, ku- 
lêja hunerî û kulêja bijîjkî. 

Mihemed Sebîh derçûyê 
kulêje ragihandinê ye û li 
Rojavayê Kurdistanê rê- 
veberê dibistaneke binge- 

hîn bû. Ew dest- 
nîşan dike ku beşek 
ji nişteciyên war- 
gehê xwendevan in. 
Lewma ev kon ne 
bes e. Çavê wan lê ye 
ku dibistanekî bi alî- 
kariya grûpê Dar- 
berû û dezgeha 
xêrxwaz a Barzanî 
vekin, ji bo ku xwen- 
dina wan vala neçe." 

Mihemed Sebîh 
van agahdariyan jî lê 
zêde dike: “Navê 25 
mamosteyan tomar- 
kiriye ku hinek ji 
wan penaber in û 
niştecihên kampê 
ne. Em dixwazin ew 
dersê bidin van 
xwendevanan. Lê 
heta niha rêdan ji 
wezareta perwer- 
deyê nehatiye." 

Niha kampa 
Kewrgoskê xwedî 
mizgeft û 3 nex- 
weşxneyên gerok e. 
Lê heta niha dibis- 
tana wan nîne, di 
demekê de ku dem- 
jsala nû ya xwendinê 
destpê kiriye. 

Nesrîn Hesen (17) 
ku niha di konekî 
biçûk de ligel mal- 
bata xwe dijî, li Qa- 
milşlo di pola llê de 
bû û herwiha yek ji 
zîrekên dibistanê 
bû. Nesrîn hêvîdar e 
li nav wargehêê di- 
bistaneke biçûk jê re 
vebe û xwendinê bi dawî 
bike: “Ez herêvar ji bo fêr- 
bûna şêwezarê soranî di- 
çime vî konî. Fêrî gellek 
tiştan jî bûme. Lê hêvîdar 
im guhdaneke bêhtir bi vî 
konî bibe yan jî dibista- 
nekê ji me re vekin, ji ber 
hevtemenê min li vir gel- 
lek in û ev kon biçûk e. 
Eger dersên din jî tê de 
bên dayin wê baştir e.” 


Jin û berberiya hilbijartinê 


Taman Şakir 


A ngela Merkel, ku di 
cihanê de weke “ 
jina hesinî" naskirî ye, par- 
tiya wê di hilbijartinên 
22.09.2013ê de serketi- 
neke mezin bidestxist. Bû 
cara sêyem ku ew dibe se- 
rokwezîra Almanyayê. Ew 
bextewer e, ji ber ku di civa- 
kekê de dijî ku xelkên wê 
baweriyê bi karîna mirov û 
buhayên wî dikin, ne ku bi 
cudahiya regezî. Gelê Al- 
manyayê careke din bawe- 
riya xwe bi karîna Merkel 
anî û bîra wê yekê nebiriye 
ku ew jin e û makîneya za- 
rokanîn û perwerdekirina 
wan e û divê li malê rûne, bi 
çêkirina xwarin û têrkirina 
arezûya mêrê xwe mijûl be. 

Li cem xelkên Alman- 
yayê, Merkel ji bo halxwe- 
şiya xelkên Almanyayê kar 
dike û dixwaze Almanyayê 
bihêle weke dayika Ewro- 
payê. Di warê siyasî, aborî û 
civakî de xelkên Almanya- 
yên û ew penaberên ku li vî 
welatî dijîn, ji bo çar salên 
din hest bi piştrastiyê dikin. 
Hilbijartinên parlementoya 
Kurdistanê rojekê beriya 
hilbijartinên Almanyayê 
bûn. Eger Merkel seroka 
partiyeke Kurdistanî bûya, 
ti carê nedibû yekema hilbi- 
jartinan. 

Beşekî mezin ji mêran di- 
gotin bila herê pelan bi- 
pêçe. Ne xwezî bi dilê 
berendamên jin yên parle- 
mentoya Kurdistanê. Tevî 
ku jinên Kurdistanê bi awa- 
yekî baş beşdarî hilbijarti- 
nên Kurdistanê bûn, lê bi 
rastî pirraniya dengên xwe 
dane mêrên nav lîsteyên 
partiyan, lewma beşekî 
kêm ji jinên Kurdistanê ka- 
rîbûn deng û baweriya xel- 
kên Kurdistanê bi dest 
bixînin û bi dengê xelkên 


Kurdistanê herin parle- 
mentoyê. 

Rast e, sîstema kotayê 
jinan dibe parlementoyê, lê 
gellek caran bûn û nebûna 
van jinan wek hev e, ji ber 
ku hizib berendamên parle- 
mentoyê diyar dikin. Jinên 
di nav hizb de ne merc e ku 
kes in di nav civakê de xuya 
bin, herwiha di ti warî de 
çalak bin, da ku xelk wan 
nas bikin û deng bidin wan. 
Li salona parlementoyê jî 
ya girîng ew e ku ji bo ber- 
jewendiyên hizb, ne ku ji bo 
berjewendiyên xelkê destê 
xwe hilde. Jinên Misrê jî 
piştî sedên salan niha dix- 
wazin di gellek maddeyên 
destûrê de guhertinê bikin, 
da ku karibin beşdarî jiyana 
siyasî ya vî welatî bibin. 
Dixwazin sîstema kotayê 
wek pirranî û wek rêjeya 
30 ji sedî di destûra Misrê 
de bisepînin. Ji ber ku di hil- 
bijartinên 2012ê de nikarî- 
bûn bigihijin salona 
parlementoyê, tevî ku jin 
49 ji sedî ji niştecihên vî 
welatî pêk tînin. 

Jinên ku xwe berendam 
kiribûn kes in xuya bûn di 
nav civaka misrî de. Tew 
hunermenda diyar a misrî 
Teysîr Fehmî û çalakvana 
siyasî û mafên mirovan Ce- 
mîle Ismaîl jî nikarîbûn bi- 
gihijin parlementoya Misrê. 
Di 6 mehên bê de careke 
din xelkên Misrê diçin ber 
sindoqên dengdanê. Eger 
jin jî bi dengê xelkê dernek- 
evin, ew piştî Mursî bi sîs- 
tema kotayê diçine 
parlementoyê. Li Kurdis- 
tanê jî ew jinên ku dixwazin 
ji bo çar salên pêş herin 
parlementoyê, divê ji niha 
ve mijûlî kar bin, ji ber ku 
hilbijartina bê zehmettir 
dibe. 

Hevpeyv na Hefteyê U 



Y uksel Avşar li ba- 
jarê Bakurê Kur- 
d i s t a n a 
Ardahanê hatiye 
dinyayê. Malbata 
wan wek mal- 
bata Avşar tê naskirin û ew mal- 
bat ji eşîreta Pîrebadî ye. Yuksel 
Avşar dibêje ku di nav malbatê de 
kurdî dihat axaftin, her tim dî- 
wana dengbêjan hebû û edet û to- 
reyên kurdî di malbatê de dihat 
jiyandin. 

Yuksel Avşar di salên xwendina 
xwe ya zaningehê de (1968 - 
1972) li Enqerê di nav DDKO (Ko- 
meleyên Çandî yên Şoreşgerên 
Rojhilat) cih girtiye. Wê ji 1975ê 
û pê de di nava tevgera sîyasî ya 
Rêya Azadî de cih girt. Avşar di 
warê îdareya Giştî de master çê- 
kirîye. Di dema derbeya leşkerî ya 
12ê îlona 1980ê de, dema ku 
xwendina doktorayê dikir, ji ber 
çalakiyên xwe yên kurdewarî hat 
girtin. Wê di van salên dawî de di 
nava KADEPê (Partiya Beşdariya 
Demokratîk) de kar kir û cîgira 
serokê KADEPê Şerafettîn Elçî bû. 
Niha jî endama meclisa KADEPê 
ye. 

Rûdaw: Beriya salên 1980yî di 
nav tevgera kurd de jin gellek 
kêm bûn. Hûn jî yek ji wan jinan 
bûn. Gelo rewşa jinan wê demê 
di nav tevgerê de çawa bû? 
Yuksel Avşar: Di dused salên 
dawî de hemû neteweyan dewle- 
tên xwe yên netewî ava kirin lê 
Kurdan nekarîbûn dewletê ava 
bikin. Vê rewşê li ser hemû civata 
kurd û bêtir jî li ser statû û şexsi- 
yeta jinên kurd bandoreke neyînî 
pêkanî. Pêkhateyên ku li ser ci- 
vata kurd bandor dikin, di heman 
demê de li ser rewşa jinên kurd jî 
bandorê dikin. Lewra jin civatê 
pêk tînin. Rewşa jinan li gor pê- 
vajoya dîrokî ya civata kurd û 
pêşveçûna civata kurd hatiye gu- 
herandin. Ji ber ku jinên kurd 
parçeyek ji neteweyeke bêdewlet 
in, rewşa wan û rewşa jinên tirk, 
ereb, fars, belûci û ermenî ne wek 
hev e. Helbet di nav rewşa jinên 
kurd û yên netewên cîran de hin 
wekhevî hene lê gelek cudahî jî 
hene. Hem di dema Osmaniyan 
de û hem jî di dema Komara Tir- 
kiyeyê de aliyê xwendin û per- 
werdeyê yê jinên kurd paşdemayî 
bûn. Ji ber ku Kurdistan çar parçe 
ye, her dewleta desthilatdar Kur- 
dên xwe afirandine. 

Gava em îro li rewşa jinên kurd 
binêrin, tevgera kurd rewşa 
jinên kurd çawa guherandiye? 

Tevgera kurd rewşa jinên kurd 
guherandin, jinên kurd nirxên nû 
û statûyeke nû bidestxistin. Di 
van salên dawî de rewşa dinyayê 
di rewşa dewleta metînger ya 
Tirkiyeyê de guherandin pêkanîn. 
Li dinyayê di warên mafên mi- 
rovî, mafên jinan û demokrasiyê 
de gellek pêşveçûn pêkhatin. Li 
Tirkiyeyê jî ji ber nirxên Yekîtiya 
Ewropayê û hinek guherandinên 
demokratîk rewşa jinên kurd jî 
baştir bû. Ji ber vê rewşa nû, dest- 
hilatdariya zilaman di nav civata 


Di nava Kurdan de li ser metoda 
amaderiyên Kongreya Netewî 
hin rexne hene. Hûn vê yekê 
çawa dinirxînin? 

Kurd bi salan di nav sîstemeke 
feodalî de jiyan. Ji ber vê yekê em 
nû hînî rexne û îtîrazê dibin. Der- 
basbûna ji sîstema feodal ber bi 
demokrasiyê ne hêsan e. Lê Kur- 
dan ew pêk anîn. Kurd metodên 
demokrasiyê, mizakere, gengeşî û 
rexnegirtinê zû hîn bûn. Ji ber wê 
ez rexnegirtinê û îtîrazkirinê baş 
dibînim. Normale ku di nav Kur- 
dan de dîtinên cuda hebin lê ji bo 
pêkanîna konsesûseke netewî 
hewcedariya Kurdan bi rêxisti- 
neke netewî heye. Bihara erebî û 
guhertinên li Rojhelata Navîn li 
ser Kurdan jî bandoreke baş kir. 
Dînamîkên kurd bi tevger bûn. 
Divê Kurd di Rojhilata Navîn de 
xwediyê statûyekê bin. 

Serokwezîrê Tirkiyeyê bi navê 
"Pakêta Demokrasiyê" bername- 
yek eşkere kir. Hûn vê pakêtê 
çawa dinirxînin? 

Di wê pakêtê de hin tiştên erênî 
hene, wek daxistina benda hilbi- 
jartinê, rakirina "sonda me" ku 
her sibeh di dibistana de dihate 
xwendinê, serbestkirina propa- 
gandaya bi zimanên din û guhe- 
randina navên gundên Kurdan. 
Lê di pakêtê de mafê perwerdeya 
bi zimanê dayikê û naskirina 
mafên Elewiyan cih nagirin. Li 
gor vê paketê Kurd dikarin di di- 
bistanên taybet de bi peran zi- 
manê xwe hîn bibin, ev yek eybek 
mezin e. 

Nêrîna we derheqê hilbijartinên 
li Başûrê Kurdistanê çi ye? 

Encamên hilbijartinan ji bo 
min jî piçekî surprîz bûn. Li gor 
min, sedema kêmbûna dengên 
YNKê nebûna Mam Celal e. Ka- 
rîzma, şexsiyet û polîtîkaya Mam 
Celal ji bo YNKê sereke ye. Ji ber 
ku mam Celal nikarîbû di meyda- 
nên hilbijartinê de mesajên xwe 
bigihijîne gel, YNKê kêm deng 
wergirtin. Sedemên serkeftina 
Goran mesajên guherandin û ve- 
guherînê ne. Her civat herdem di 
nav guherandinê de ye. Civata 
Kurdistanê jî tê guherandin. Wisa 
xuyaye ku ew mesajên Goran ji bo 
guherandina civatê dane gihiştin 
cihê xwe. 

PDKê herçiqasî dengên xwe 
zêde kirin jî, lê bi serê xwe nikare 
hikûmetê damezirîne. Wisa diyar 
e ku hevpeymaniya stratejîk ya 
navbera PDKê û YNKê wê bi- 
dome. Dîsa PDK û YNK dikarin bi 
hev re hikûmetê saz bikin lê karê 
wan wekî berê wê ne hêsan be. 
Êdî di Parlementoya Kurdistanê 
de wê opozîsyonek hebe, wê her- 
tim karê hikûmetê kontrol bike. 
Divê hikûmet daxwaza guheran- 
dinê ya civata kurd rast bixwîne. 
Ez dixwazim vê jî bêjim; Ez se- 
rokê Kurdistanê rêzdar Mesûd 
Barzanî pirr serkeftî dibînim. He- 
bûna wî, karîzmaya wî, polîtîkaya 
wî, mesajên ku dide pir diecibî- 
nim. 

Hevpeyvîn: Seyitxan Kurij 


Yuksel Avşar (li destê rast) 


kurd de hatiye sînorkirin, di nav 
malbat û civatê de desthilatda- 
riya jinan ji berê baştir bûye. Ji 
ber sîstema yasayî ya Tirkiyeyê jî 
êdî zilam ne bi tenê desthilatdar 
in. Desthilatdarî hatiye parveki- 
rin. Lê hê jî jin bi navê namûsê 
tên kuştin. Niha jinên kurd di nav 
tevgera kurd de hem wek hejmar 
zêde bûne û hem jî bi hêz bûne. 
Lê dîsa jî karê jinan zor e, lewra 
jin hem ji bo mafên xwe yên za- 
yendî û hem jî ji bo mafên netewî 
têdikoşin. 

n 

Hûn beriya sala 1980Î di nav 
Tevgera Azadîxwaza Kurdistan 
de çalak bûn û hûn jî di 1980ê de 
hatin girtin. Hûn dikarin behsa 
wan rojan bikin? 

Ez piştî derbeya leşkerî yal2ê 
îlona 1980Î hatim girtin. Bi giştî 
45 rojan di bin êşkenceyeke pirr 
dijwar de mam. Piştre ez birim 
girtîgeha Mamak a Enqerê. Min 
ew rojên dijwar bi sernavê "Ez di 
serdemekxofê de jiyam" kir nivîs. 
Şertên girtîgehê pirr dijwar bûn. 
Gava cara yekemîn dayika min 
hat serlêdana min û rewşa min 
dît, bêhiş bû û li erdê ket. Min ni- 
karîbû tiştekî bikim û ev yek ji bo 
min bû travmayek. 

Cuntaya 12ê îlonê nifşektirpan 
kir, gellek mirov hatin êşkenceki- 
rin û kuştin. Min jî para xwe ji wê 
êşkenceyê girt. Me rojên dijwar 
jiyan, em ji hevalan qetiyan, em 
her yek çûn cihekî lê dîsa jî wê 
nifşê dev ji doza xwe berneda. 


Mixabin yên ku ew karên qirêj 
kirin, kesên êşkencekar nehatin 
cezakirin, berevajiyê wê, hatin xe- 
latkirin. Makezagona 12ê îlonê 
heta îro jî nehatiye guherandin. 

Di van salên dawî de we di nava 
KADEPê de kar kir û hûn bûn cî- 
gîra serokê partiyê. Hûn berê di 
nav tevgereke sosyalîst de bûn. 
We çima di nav KADEPê de cih 
girt? 

Min hê ji destpêkê ve bawer ne- 
dikir ku pirsgirêka Kurdistanê bi 
şerê çekdarî çareser bibe. Li gor 
min pirsgirêka Kurdistanê pirsgi- 
rekeke sîyasî û pirsgirêka dinyayê 
ye. Ziman û axa 40 milyon Kur- 
dan hatiye metîngerkirin. Kurdis- 
tan navê welatê gelê kurd e, gelê 
kurd li vir jiyana xwe ya aborî û 
civakî birêve dibe, li vir malbatan 
ava dike, li vir çanda xwe diafi- 
rîne. Ez ne li gor çavên metînge- 


Li gorvêpaketê Kurd 
dikarin di dibistanên 
taybet de bi peran 
zimanê xwe hîn bibin 
ev yek eybek mezin e. 


ran, bi çavê Kurdekê dinêrim. 
Pirsgirêkên siyasî bi metodên si- 
yasî tên çareserkirin. Lewra divê 
pirsgirêka Kurdistanê bi têkoşîna 
sîvîl-demokratîk were çareserki- 
rin. Divê têkoşîna me li gor çarço- 
veya navnetewî rewa be. Divê ew 
têkoşîn maf, edalet û wekheviyê 
ji xwe re bingeh bigire. Ez sîste- 
meke pirrengî û pirrdengî, aza- 
dîxwaz, beşdar, demokratîk û 
federal dixwazim. Di sîstemeke 
federal de her parçeyek federal 
dikare di warê ziman, ol, etnîkî, 
çandî, dîrokî û aborî de cudahi- 
yên xwe biparêze û pêşve bibe. 
Desthilatdarî di navendekê de 
nabe, parçe dibe. Helbet sosya- 
lîzmê li ser jiyana min bandorek 
pirr baş kir. Ez parvekirinê, hev- 
kariyê û wekheviyê baştir hîn 
bûm. Lê ji bo min pirsgirêka bin- 
gehîn pirsgirêka Kurdistanê ye. 
Min hemû jiyana xwe ji bo çare- 
serkirina vê pirsgirekê da. Çare- 
serkirinek li kû derê be, ez 
dixwazim li cem çareserkirineke 
bi rûmet cih bigirim. 

Hûn hevdîtinên Abdullah Ocalan 
û MÎTê çawa dinirxinin? 

Ez hevdîtinên MITê û îmraliyê 
bilind dinirxînim. Lê metoda hev- 
dîtinan xelet dibînim. Berê dihat 
gotin ku bi leşkeran re hevdîtin 
hene lê xuya bû ku bi leşkeran re 
nabe. Ji bo agahdarbûna raya 
giştî, bi sîvîlan re hevdîtin baştir 
e. Lê aştî bi rûniştina 
du aliyan pêk nayê, ew 
pêvajoyeke pirralî ye. Ji 
bo serkeftina pêvajoyê 
divê konseyeke aştiyê 
were avakirin û ew 
konse jî tevlî danûstan- 
dinan bibe. Gava hewce 
be, dezgehên navne- 
tewî jî dikarin beşdarî 
muzakereyan bibin, 
ango çavdêriyê bikin. 
Wekî mînak, welatên 
Yekîtiya Ewropayê di- 
karin arîkariyê bikin. 


gi Ez hevdîtinên MITê û 
îmraliyê bilind dinirxînim 


Wê nifşê dev ji d°za xwe berneda. 
Encamên hilbijartinan ji bo min 
jî piçekî surprîz bûn. 

© Divê pirsgirêka Kurdistanê bi 
têkoşîna sîvîl-demokratîk w 
çareserkirin. 

T)oj baş xwendevanên 
[\hêja, 

bi vexwendina Rudawê 
êdî ez dixwazim periyodîk 
hinek mijarên lêkolînî, de- 
rûnî, çandî, û bêguman jî 
car caran yên polîtik bi we 
re parve bikim. Ji bo vê 
derfetê ez ji Rûdawê û bi 
taybetî ji biraderê xwe 
Nasredin Akyol re sipas 
dikim. 

Nivîsa xwe ya yekemîn jî 
dixwazim li ser pêwendiya 
mirov û civakê binivîsînim, 
ev mijar herkesî eleqedar 
dike û herkes xwedî cerban- 
din û ramaneke taybetî ye. 

Pêwendiya EZ û EM 


Di 10 mehiya xwe de za- 
rokek xwe di eynikê de nas 
dike. Li vê derê xwenasî- 
neke ewil destpêdike ku 
wê di salên pêş de - pirr 
caran bi dirêjiya temenekî 
- hertim cardin ji xwe pirs 


bike: ez kî me? Ez ji kû 
derê têm? Li gor lêkolîne- 
riya niha, pirsên bi vî 
awayî tenê mirov dikin. Bi 
vê yekê jî xwe ji heywanên 
herî zêde pêşketî cihêwaz 
dikin. 

Bi EZa xwe ve mirov ro- 
manan dinivîsînin, fîlman 
çêdikin, lîstikên kompû- 
terê diafirînin û muzîkê çê- 
dikin. Hildikişin ser hîvê, 
dezgeha hilberîna atomê 
ava dikin. Dixwînin, dinivî- 
sînin, hertim tiştên nû fêr 
dibin û keşif dikin û mirov 
dinya xistin bin destê xwe. 

Em dikarin navê xwe bi- 
bêjin, an jî bibêjin em ji vê 
malê ne. Ma gelo ev pirsa 
"Ez kî me?” tê bersivdan? 
Wiha xuyaye ku perçeyek ji 
vê pirsê di endametiya ko- 
mekê de tê dîtin. Ango EZ 
parçeyekî malekê, malba- 
tekê, parçeyekî komekê û 
herwiha ev dawiyê girê- 
dayê cihekî ye. 


Li ser Kurdan helbest- 
vanê mezin Cigerxwîn di 
helbesta xwe de "Ez kî 
me?" li ser vê pirsê radi- 
weste. 

Cigerxwîn hebûna EM, 
ango hebûna gelê kurd, 
hewqas pêwist dibînê ku ji 
dîroka dîrokan ve destpê- 
dike û rêz bi rêz koka Kur- 
dan, ku ji kû derê ve hatine 
û çiqas kevn e, rêz dike. Ci- 
gerxwînê belangaz xwe 
pirr diwestîne. Ji ber sede- 
mên înkarkirina Kurdan ev 
li ser pirsa hebûna Kurdan 
radiweste, daku EZ karibe 
bibêje "EZ perçeyekî ko- 
mekê me. EM Kurd in û Ez 
jî Kurd im!” 

Ji ber gellek sedeman ci- 
vaka Kurdan nebûye xwe- 
diyê welatê xwe û îro jî di 
nav berxwedaneke mezin 
de ye, daku EM/Kurd bibin 
xwedî maf û cih. 

Ev xwestineke xwezayî 

ye- 


Lê ji bona gihiştina vê 
armancê jî, (ji xeyna karên 
polîtîk, leşkerî û hwd.) 
çiqas EZ û EM di nav Kur- 
dan de bi hev re bi rehm û 
evîn û di pêwendiyeke 
xweş de ne? Kurd ji Kur- 
dan çiqas his dikin, ji hev 
re rêz digirin, bilî fikir, 
raman, ol û ji heremên 
cuda? 

Belkî ev jî sedemên herî 
mezin in, çima Kurd hev- 
qas dereng mane, daku bi- 
gihijin mafên xwe. 

Wiha xuyaye ku çiqas 
EZ, ango yek mirov, azad 
be, dewlemend be jî, jê re 
têr nake. Bi milyonan Kurd 
ketine vê asta ku bi şexsî 
ne hewceyî tiştekî ne, lê 
bêyî EM, bêyî gelê kurd, 
dîsa xwe azad nabînin. Ne 
jixwe azadiya şexsî jî hi- 
nekî girêdayî azadiya gelê 
mirov e. 

îro li Rojhilata Navîn gu- 
hertinên mezin çêdibin û 



Kurd di nav de ne. Bi hinek 
aqil û şans Kurd dikarin 
serkeftinên mezin bi dest 
bixin. Ev jî tenê gengaze, 
eger Kurd bi Kurd re pê- : 
wendiyê dirust û rast • 
bikin. 

Wexta Kurd jnher nefe- 
rekî malbata xwe hez 
bikin, di pêwendiyeke baş 
de bin bi cînarên xwe re, • 
berpirsyariyaran bigirin : 
ser milê xwe ji bo pirsên • 
gund û bajarên xwe, di xe- I 
rîbiyê de ligel hev bin, û ti : 
car ji bo îdeolojiyan, rama- : 


nên polîtîk, berjewendi- 
yên partiyan û şexsîyan 
nefret û dijminatiya hevdu 
nekin, herdem mafê her 
Kurdekî li hemû perçeyên 
dinyayê biparêzin, edî aza- 
diya Kurd û Kurdistanê ne 
dûr e. 

Di dema serkeftina Ba- 
şûrê Kurdistanê, şerê li 
Rojava û niyeteke ber bi 
damezrandina Kongreya 
Netewî de, pêwendî û di- 
yaloga Kurdan bi Kurdan 
re ji her demê zêdetir bûyê 
şert. 



H — esen Ro- 
hanî bi ba- 
rekî giran 
zivirî îranê. 
_ Wîûhevpî- 
şeyên wî yên rojavayî (DYA 
û YE) peyamên xweşbîniyê 
dan hev. Wî got ku "dew- 
leta îranê bi hemû kom û 
dezgehên xwe li pişt wî 
bûn”. Rojavayiyan jî jê 
"peyta gotinan” xwestin. 

Wê îran bi rastî dev ji 
hewldana çêkirina çeka 
atomî berde? Eger hewl- 
dan bi mebesta enerjiya 
atomî be, wê çavdêrî û 
hevkariya dewletên roja- 
vayî bipejirîne? Wê ew (û 
Hizbullah) dev ji propa- 
gandaya reş û gefên li dijî 
DYA û Îsraîlê berdin? Wê di 
pirsa Sûriyê de tevkariyê li 
xebata dawî ya Konseya 
Ewlekariyê ya NY de bike? 
Wê nakokiyên xwe yên kûr 
yên bi dewletên ereb yên 
Kendavê re çawa çareser 
bike? Û her kes dizane ku 
diyarkerê van pirsan ne 
Rohanî, lê serokî olî Elî Xa- 
meney e û wê Rohanî tenê 
bi talîmatên wî gavan bia- 
vêje. 

îran bazareke mezin e. 
Dibe ku hêzên rojavayî di 
mijarên jorê de bi hin ga- 
vavêtinan qima xwe bînin. 
Lê em dizanin ku di pirsên 
civakî û neteweyî de, îran 
girtîgehek e, heya mişqa- 


lekê demokrasî tine ye. 
Divê partiyên Kurdên Roj- 
hilat jî di nav de, hêzên dij- 
ber yên îranê dengê xwe 
geştir derînin û her tiştî 
nesipêrin xweperestiya ro- : 
javayiyan, divê pirsgirêkên 
xwe bikin mifteya çareser- 
kirina nakokiyên jorê. 

Tirkiye û têkoşîna 
dijterorê 

Li gor çapemeniya Tirki- : 
yeyê, dewleta tirk û DYA bi 
hev re ji bo rêlibergirtina 
terorîzma navneteweyî 
însyatîfeke destpêdikin. 
Naveroka wê ne diyar a, ji 
wê yekê mirov hêj nikare 
bi piştrastî şirove bike. Ez 
dixwazim balê bikişînim 
ser vê nakokiyê: Tirkiye bi 
gotina terorê tenê Kurdan, 
dewletên rojawayî jî al- 
Qaîde û Hizbullahê fêm 
dikin. Û Tirkiye heya qirikê 
bi komên terorîst yên al- 
Qaîdeyî re hembêzkirî ye. 
De li vê ecêbê binêrîn! Fî- 
nansorê terorê wê bi te- 
rorê re şer bike? 

Kî miriyan dihijmêre? 

Li gorî zanyariyên çape- 
meniya fermî ya piştgirên 
PYDê, her roj deh an jî bîst 
al-Nusrayî tên kuştin. 
(Xweska!) Di encamê de 
hejmareke miriyan ya bi 


hezaran derdikeve pêşberî 
mirov. Li gorî çavkaniyên 
rojavayî, îro li seranserê 
Sûriyê 25-30 hezar çekdar 
di bin kontrola Cîhadiyan 
de ne. Eger em herdu hej- 
maran bidin ber hev, tun- 
drewên ji aliyê PYDê ve 
hatine kuştin hima hima ji 
vê hejmarê dibore. Çawa 
dibe? Gelo ew dimirin û ca- 
reke din radibin? Ma em 
hejmarê hinekî daxin çi 
dibe? 

Tevlihevkirineke xetere 

Tirkiye bi piştgir, heval- 
bend û Cîhadiyên xwe re û 
bi planeke navneteweyî li 
Sûriyê polîtîkayekê dime- 
şîne. Dixwaze desthilata 
Baasê hilweşe. Heya vir 
erê, dijminên Kurdan bi 
hev ketine û herwiha serî- 
hildana Rojavayê Kurdis- 
tanê pêkan bûye. 

Lê Tirkiye li himber 
xwestinên Rojavayê Kur- 
distanê jî disekine, nahêle 
Ereb mafên Kurdan qebûl 
bikin, tundrewên îslamî 
berdide Kurdan. PYD 
dewleta tirk çiqas pro- 
testo û rûreş bike di cihê 
xwe de ye. Lê divê nako- 
kiya xwe û Enqerê bi ya 
Şam û Enqerê re tevlihev 
neke. Mixabin PYD bi za- 
nebûn an jî na vê şaşitiya 
metirsîdar dike. 

Ji dîrokê mînakek: Art- 
hur Harris di Şerê 2mîn yê 
Cîhanê de (1939-45) fer- 
mandarê hezên hewayî 
yên îngilistanê bû. Baja- 
rên Almanan da bombe- 
baran kirin. Gava Harris 
mir, li Londonê peykera wî 
danîn. Almanan bertek 
nîşan dan, lê bi mehneya 
"Harris di 1920an de Kurd 


jî (yên Başûr) bombe kiri- 
bûn.” Rast bû, lê du diyar- 
deyên cuda bûn. 
Bombekirina Kurdan ni- 
heqiyek bû, ji ber ku Kurd 
bindest bûn û azadî dix- 

• westin. Lê Alman Nazî 
bûn û gelên din qir dikirin. 
Gava Şam dibêje "Tirkiye 

: li himberî me şer dime- 
: şîne”, ne xema ti kesî ye. 
Lê gava dibêje "Cîhadî bi 
piştgiriya Tirkiyeyê êrişî 
Kurdan dikin”, deng dide. 

• Divê êş û pirsa me nebe 
qad û navgîna şerê herdu 
dewletan. Em mafdar in, 

: lê Şam na. Hûn çi dibêjin; 
di rojên dawî de ti kes qala 
şerê Şam û Artêşa Azad 
nake, lê tenê ya Kurd û el- 
Nusrayê (û Artêşa Azad) 
dikin. 

Em çiqas ji neyartiya 
hevûdin hêz dikin 

Hin partiyên kurd ên Ro- 
: javayî li Tirkiyeyê tevlî ci- 
vîna dijberên ereb bûn, 
him jî bêyî tiştek bidest- 
xistî û peymaneke girêdêr. 
Çi şerm! Ma hêj ji berî yek- 
du salan, ji heman sede- 
man, Kurdan ew civîn 
: neterikandibûn? Çi guhe- 

• rîbû? Tiştekî din: 13 
komên dijber yên ereb yên 
bi bîrdoziya îslama tun- 
drew li ser şerîatê li hev 
hatin û ragihandin ku or- 
gana siyasî ya dijberan, ya 
ku Kurdên me tevlî civîna 
wan bibûn, nas nakin. De, 
we bersiva xwe girt? Ma 
we xwe têr nehetikand? 

Aliyekî din yê bûyerê jî 
heye: PYDê ew partî ber bi 
wî alî ve dehfandin. Rê bi 
ber xebat û tevkariya wan 
girt, guh neda rexneyên 
wan, ew bêçare kirin ku 


xeletiyan bikin û kirin jî. Lê 
çi be jî, bi dubendiyê Kurd 
qels dibin. 

PÇDKçibû? 

Li Başûr hilbijartin bi 
serkeftî bi dawî bû. En- 
cama Gorran wergirtî niş- 
kegaviyek e. Diyar e ku 
rewşa tenduristiya Tala- 
banî, nakokiyên deverî û 
gendeliya derdorên desthi- 
latê bandor li encamê ki- 
rine. Divê partiyên 
desthilatdar ji vê bertêka 
civakî dersan derînin û ji 
bo çareserkirina giliyên gel 
tevdîran bistînin. Lê gu- 
hertina civakî bi her awayî 
hêjahî nirxandinê ye. 

Û tiştekî din: PÇDKê 
çima ti encam bi dest ne- 
xist? Hewqas xirecir bêkêr 
ma. Dibe ku Başûriyan ev 
partî weke hêzeke ji xwe 
qebûl nekirine. 

Li sûka nû cira kevin 

Rewşa heyî şahidiya ba- 
şiyê nake. Partiyên ku dix- 
wazin bi hev re kongreya 
neteweyî û eniya pişteva- 
niyê damezrînin, di pratîkê 
de hima nabe çavên hevû- 
din derînin. Hêrsa xwe di 
çapemeniyê de vedireşin. 
Rewşenbîran dikin halet, 
an jî ew xwe pêşkeş dikin. 
Hinek karên xwe winda 
dikin, hinek jî paye distînin! 

Me ev hunera kirêt ji Tir- 
kan wergirtiyê, lê em ji wan 
borî ne. Di çapemeniya wan 
de nefer, serbaz û general 
hebûn, di ya me de tenê fer- 
manber û general hene. 
Her tişt bi fermana genera- 
lên me dimeşe; ne demok- 
rasî, ne etîk û ne jî rûmetê 
nas dikin. 


Di çapemenî û televîzyo- 
nên generalên me de kesên 
gemar, devgenî, xwefirotî û 
hefnikmejî, bi navê rojna- 
megeriyê, derbarê mirovên 
rûmetdar de çi tê ber devê 
wan dibêjin, ji xayintiyê 
heya sîxuriyê... 

Hê ji vêga ve em van tiş- 
tan dikin, ka sibê di desthi- 
latdariyê de xwedê dizane 
emê çi bikin? Yên bi hêza 
desthilatê bi rûmeta kesên 
din dileyizin, kesên ketî û 
rûreş in. 

Azadiya yekrojî 

Di girtîgehê de dilê 
mirov diçe her tiştî; ji xwa- 
rin û gerê heya dîtina xizm 
û hevalan, lê herî zêde 
mirov bêriya azadiyê dike, 
hiş û dil ila azadiyê dix- 
waze. 

Gava min reva ji Girtî- 
geha Çewlîgê seh kir, kele- 
cana min gihişt asta herî 
bilind. Hemû xort û şerva- 
nên azadiyê bûn. Di qedera 
wan de berpirsyariya nifşa 
min hebû. 

Serdaba azadiyê bi kev- 
çiyan û bi sebra salekê ko- 
labûn. Karê dijwar ev bû. 
Min digot ya din êdî hêsan 
bû. Lê ne qediya! Tenê ro- 
jekê domand. Ji bilî yekî 
hemû hatin girtin. Tişta 
ecêb; bûyer weke çirûs- 
kekê çirisî û tefiya, weke 
tenê xewnek be. 

De ka bidin ber çavên 
xwe, ka çend law û keçên 
me tenê ji ber Kurdbûna 
xwe girtî ne û temenê xwe 
di girtîgehan de derbas 
dikin, lê her çirkeyê bi hê- 
viya azadiyê. Gelo ji bo geş- 
tirkirina hêviya wan em çi 
dikin? Ew qet têne bîra 
me? 

Almanî-Sedema 
têkçuna Êzdiyan 


Dr. jur. Celalettin Kartal 


E cêba mezin, tiştên 
ku zimanên tirkî û 
erebî pêkneanîn, 
almanî ji mej ve 
pêkaniye. Vî zimanî "du- 
bendiyeke malkambaxî" 
xistiye nava Êzdiyan. Vê 
yekê nasnameya wan xis- 
tiye xeteriyeke mezin; pê- 
şiya tinebûna ol, ziman, rê 
û rismên wan vekirî ye. 

Di nasnameyê de du hê- 
manên sereke hene: Yek 
ziman e, yek ol e. Herdu jî 
ji nûkirinê re vekirî ne; gu- 
hertin di wan de çêdibin. 
Kurdî yekane zimanê ol û 
çanda Ezdayetiyê ye; 
mirov dikare bêje zimanê 
sermelekê wan e. Loma 
cihê kurdî di barê paras- 
tina nasnameya Êzdiyan 
de ti ziman nikare dagire. 

Tê zanîn ku di nava tore- 
yên Êzdiyan de peyv û şî- 
retên wan gellek in: Diwa, 
qewl, jandil û çîrokên wan 
bi kurdî hatine hûnandin. 
Lêkolêr Eszter Spat dibêje 
ku di nava "civakên devkî” 
de zêdetir guhertin çêdi- 
bin. Sedem, li bal wan "pir- 
tûkên pîroz” tinin. Loma 
Êzdayetî li gor "olên bi pir- 
tûk” ji guhartin, nirx û nor- 
mên nû re vekirîtir e. 


Lê gelo Êzdiyên vî welatî 
wê bikaribin pêşeroja xwe 
bidominin? Eger raste ku 
Êzdî ji sedî 95ê ola xwe nas 
nakin (Othman Mamou); 
eger raste ku pirraniya "bi- 
jartiyên” (elît) wan nûki- 
rina ola xwe bi "yekdengî” 
dixwazin, lê stratejiyekî 
wan di bareyê parastina 
civak, ol û zimanê wan de 
tine, nexwe ne gengaz e ku 
Êzdî bikaribin hebûna ola 
xwe di pêşerojê de li Al- 
manyayê bidomînin. 

Eger ev texmin rast in, 
ma dema reformxwazên 
êzdî nûkirina ola xwe dix- 
wazin, behsa çi dikin? Ew 
dixwazin çînên civakî bên 
rakirin; ji bo ku hemû Êzdî 
bikaribin bi hev re bizewi- 
cin. Digel vê yekê, beşekî 
mezin dixwaze rêya ze- 
waca bi xeyrî Êzdiyan re jî 
serbest bike. Di van salên 
dawîn de hejmara re- 
formxwazan zêdetir bûye. 
Lê divê bê gotin ku pirra- 
niya Êzdiyan dixwazin he- 
bûna civaka xwe biparêzin. 
Rast e, gellek ji wan di bin 
tesîra "civaka serdest” de 
mane (Celalettin Kartal). 
Lê beşek dibêje "Dûrketina 
Êzdiyan ji axa welat, dûr- 


ketina ji olê" ye. Eşkere ye 
ku ev slogan têra parastina 
nasnameya wan nake. 
Heta tê texminkirin ku ji 
sedî 90ê Êzdiyan bûne we- 
latiyên Almanyayê. Nexwe 
vêga ti delîl û spartekên 
vegera welat tinin. Êzdî ne 
ji derketina ji welat re û ne 
jî vêga ji vegera welat re 
amade xuyane. 

Lê gelo Êzdî vêga ji rêya 
vekirina zewaca xeyrî Êz- 
diyan re amade ne? Beşekî 
biçûk amade ye. Lê bi ya 
min vêga civaka Êzdiyan bi 
gelemperî ji "nûkirineke 
wiha bingehîn” re ne 
amade ye. Eger Êzdî vêga 
rêya zewaca bi xeyrî Êzdi- 
yan re vekin, wê bêtir 
parçe bibin; civaka wan wê 
bi lezûbez têk here. Eger 
vêga "dubendiyeke îdeolo- 


jîk” di nava wan û serko- 
meleyên wan de hebe, wê 
hingê bêtir parçe bibin. 
Jixwe eger Êzdî li vî welatî 
heta dawî bimînin, nikarin 
rêya zewaca nava xwe û ya 
xeyrî Êzdiyan girtî bihêlin. 
Vêga jî bi hezaran yan bi 
xeyrî Êzdiyan re zewicî ne, 
yan jî têkiliyên wan yên 
"hevjîntî” bi biyaniyan re 
hene. Nexwe divê ew bi 
lezginî têolojiyeke berfi- 
reh, balkêş û girîng ji ci- 
vaka xwe re amade bikin. Ji 
xebateke wiha re damez- 
randina dezgeheke têolo- 
jiyê pêdivî ye. Ji ber ku bi 
serbestkina zewaca nava 
wan û xeyrî wan re rê û 
rismên wan wê serûbino 
bibin. Her wiha rêya "pirr 
perçebûnê” wê di nava ola 
wan de dîsa vebe. Ma heta 


hingê wê di destên wan de 
zimanê dayikê bimîne? 
Dema zewaca Êzdiyan û 
xeyrî wan bê serbestkirin, 
hingê rêya ”pirr netew- 
bûnî" wê di nava wan de 
bibe qanûn. Helbet ev yek 
wê rola kurdî di nava ci- 
vaka Êzdiyan de hîn lawaz- 
tir bike. 

Dîsa girîngbûn 
û rola ziman 

Çima almanî bûye se- 
demê dubendiya Êzdiyan? 
Tê zanîn ku Êzdî ev bûn 48 
sal ku li Almanyayê dijîn. 
Di nava wan de çar nîfş 
ligel hev dijîn. Nifşên li vî 
welatî çêbûne yan jî li vê 
derê mezin bûne (nifşên 
nû) bi almanî dizanin. Ji 
wan ji sedî 90 nikarin xwe 
bi kurdî "têr" îfade bikin. 
Ev rewşa xeternak di- 
dome. Bi ya min pêşiya vê 
yekê nikare were girtin; ev 
rewş tesîra xwe dide ser 
komeleyên wan jî. Heta 
hinek dibêjin divê zimanê 
sereke almanî be (Şefîk 
Tagay). Ev nêrîn, ku di eslê 
xwe de malkambaxî ye, di 
nava nifşên nû de ji mêj ve 
cih girtiye; bûye sedema 


têkçûna Êzdiyan. Ango pir- 
raniya nifşên nû dixwazin 
nêrinên xwe bi almanî ve- 
bêjin. Ew bawer dikin ku 
ew tenê dikarin bi almanî 
xwe bidin qebûlkirin, lê 
pirraniya nifşa mezin berê- 
vajî difikire. Herdu alî jî tê- 
koşîneke îdolojîk 

dimeşînin. Mirov dikare 
bêje nifşên nû bi zimanê 
biyanî xwe îfade dikin û 
pirraniya dêbavên wan jî 
bi "kurdiyeke qels". Nexwe 
almanî bûye sedema du- 
bendî û têkçûna wan. 
Dema nifşa mezin di nava 
Êzdiyan de nemîne, wê 
kurdî di nava Êzdiyên vî 
welatî de neyê bikaranîn. 
Eger rewş wiha bidome, 
min bawerî nîne ku Êzdî 
wê bikaribin nasnameya 
xwe di pêşerojê de bidomi- 
nin. Di rewşeke wiha de 
banga organîzekirina kon- 
feransa Bielefeldê hatiye 
kirin. Ji bo serkeftina wê 
keramet û ecêb gerek in. 


*Dr. jur. Celalettin Kartal, 
pisporê qanûna navne- 
tewî, kêmjimar û yê 
olnasiyêye. 



Wikileaks 

û Newşîrwan Mistefa 


Wladimir van Wilgenburg 


D ibû ku ew bel- 
genameyên 
veşartî yên 
dîplomatîk 
yên amerîkî, 
ku li ser malpera Wikile- 
aks belav bûne, bi hêsanî 
di dema bangeşeyên hilbi- 
jartinan de li Kurdistanê 
bihatana bikaranîn. Ev bel- 
gename dijîtiya hevya ser- 
kirdeyên Kurdan didin 
xuyakirin û wê yekê jî ku 
gendelî di çi astê de ye. 

Niha ku bangeşeyên hil- 
bijartinê bi dawî bûn, cihê 
balkêşiyê ye ku em li nivî- 
sekê binêrin ku dîploma- 
teke amerîkî bi navê 
Patricia Butenîs li ser 
Newşîrwan Mistefa di sala 
2009ê de nivîsiye. Ji vê bel- 
genameyê diyar dibe ku 
Newşîrwan Mistefa cidî ye 
di hewlên xwe de ji bo pê- 
kanîna reform û baştirki- 
rina xizmetguzariyan de. 
Lê amade jî bû ku ji bo 
Kurdên Kerkûkê û cihên 


din çareseriyeke taybet 
qebûl bike. Balyoz Hill, ku 
balyozê Amerîkayê ye li 
B e x d a y ê , 
weke têbînî 
li ser vê bel- 
genamey* 
nivîsandiye 
ku eger ev 
belav bibe, 
wek "xwekuji- 
yeke siyasî" ye ji 
bo rêveberê giştî 
yê Tevgera Goran. 

Roja 15ê Adara 
2009ê dîplomata 
amerîkî Butenîs 
nivîsek ji bo 
Newşîrwan 
Mistefa nivî- 
sandiye, ev jî 
piştî wê yekê 
hat ku New- 
şîrwan Mis- 
t e f a 
alîkarekî 

hişk bû li ser guhertina 
nav YNKê, lê têbîniya vê 
yekê jî kiriye ku dibe ev 


rêyek be ji bo serketina bi 
ser Talebanî de û bûna wî 
wek rêberê YNKê. Her- 
wiha behsa wê 
yekê jî kiriye ku 
b i n - 



geha cemawerî 
ya Newşîrwan li 
Silêmaniyê ye. 
Bêguman min ev 
di goşeyên berê de zelal ki- 
riye. 

Di van belgenameyan de 


derdikeve ku Amerîka 
Newşîrwan Mistefa wek 
serkirdeyekî xwedî pren- 
sîp dibîne: "Eger tenê ji ber 
desthilat û pereyan ev kar 
kiriba, ne neçar bû dev ji 
pêgeha xwe weke kesê 
duyem yê nav YNKê 
berde." Lewma ev yek ji bo 
sîstemeke dadwerî ya ser- 
bixwe, pêşveçûna demok- 
rasî li ser binemaya 
piştgirêdanê bi beşê taybet 
û cudakirina serdestiya 
partiyên siyasî bi ser hikû- 
metê ve kiriye. 

Herwiha jî, tevî ku Kur- 
dên Iraqê dilxweş in bi wê 
yekê ku ew li dijî gendeliyê 
ye û doza demokrasiya 
bêhtir û wekheviyê dike, lê 
naxwazin ev tevgera Bex- 
dayê ji ya Hewlêrê baştir 
be. Dirust, weke ku Tale- 
banî jî gotibû, Kurdista- 
neke serbixwe xewna 
helbestvanan e. Newşîr- 
wan Mistefa ji Amerîkiyan 
re gotibû "serdema nîv- 
dewletê bi serî bû", her- 
wiha doz kiriye ku Kurd bi 
tevayî herin nav îraqeke 
demokratîk. 

Dibe ku Newşîrwan Mis- 
tefa piştgiriya vê bange- 
şeyê kiribe, ku li dijî 
hikûmeta Herêma Kurdis- 
tanê û kompanyayên bi- 
yanî yên petrolê bû, 
herwiha piştgiriya Şehris- 
tanî bike: "Di nêrîna wî de, 
eger hikûmeta Iraqê ser- 
periştiya tevaya dahatên 
petrolê bike, celebek ji ze- 


Ev jî dide xuyakirin ku ji bo çi 
hikûmeta Amerîkayê û serokwezîr 
Nûrî Malikî jî kêfxweş bûn bi 
peydabûna Tevgera Goran. 


laliyê pêk tê ji bo wan pe- 
reyên ku digihijine Kurdis- 
tanê." Ev jî dide xuyakirin 
ku ji bo çi hikûmeta Ame- 
rîkayê û serokwezîr Nûrî 
Malikî jî kêfxweş bûn bi 
peydabûna Tevgera Goran, 
ji ber ku hersê alî li dijî wê 
yekê ne ku Kurd di warê 
enerjiyê de serbixwe bin. 

Tevî ku zelal e ku me- 
besta Newşîrwan Mistefa ji 
vê ne ew bû ku Kurd di 
warê petrolê de wiha bi 
Bexdayê ve girêdayî bin, lê 
belê xwestiye wiha bike ku 
pereyên dahata petrolê 
xirab bi kar neyên. 

Belgenameyeke din, ku 
encama civîneke di nav- 
bera balyozê wê demê li 
Iraqê Christopher Hill û 
Newşîrwan Mistefa de ye, 
di roja 26.01.2010ê de, 
dide xuyakirin ku Newşîr- 
wan piştgiriya wê kiriye ku 
hikûmeteke navendî ya 
xurt hebe. Ev jî bi berevajî 
PDKê û YNKê ye, ku gu- 
mana wan ji xurtbûna Bex- 
dayê heye û doza 
hikûmeteke nenavendî 
dikin. Amerîka jî di vê navê 
de dixwaze ku Kurd bi 
Bexdayê ve girêdayî bin. 


Ev helwestên Newşîr- 
wan ji aliyê wezîra derve 
ya wê demê ya Amerîkayê 
Hillary Clinton ve bi erênî 
pêşwazî li wan hatiye 
kirin: "Bi matmayî pêşwa- 
ziya nêrînên Mistefa kir ji 
bo guncandina Kurdistanê 
di çarçoveya Iraqeke yek- 
bûyî de." 

Herwiha rêveberê giştî 
yê Goran di wê baweriyê 
de bû ku pêwîst e ji bo Ker- 
kûkê biryar li ser rewşeke 
teybet bê dan: "Ev jî bi 
heman awayî ye ligel nêrî- 
nên me. Tevî ku alîkarên 
me dibêjin eger Newşîr- 
wan Mistefa vê gotinê eş- 
kere bike, ev tê wateya 
xwekujiya siyasî." Ev go- 
tina balyoz e. 

Niha ku dibe Goran bi- 
keve nav hikûmetê, em di- 
karin bibînin ka gelo 
Goran dixwaze Herêma 
Kurdistanê bêhtir bi Bex- 
dayê ve girêdayî be. Her- 
wiha gelo Lîsteya Goran 
dikare şerê li dijî gendeliyê 
bike, eger di nav hikûmetê 
de be. Ev jî bêguman giran 
e, eger PDK bi awayekî 
berçav di hikûmetê de 
lawaz nebe. 

113 kompanyaye 
brîtanî li Herêma 
Kurdistanê ne 


ûnerê serok- 
wezîrê Brî- 
tanyayê ji bo 
karûbarê ba- 
zirganî, Lord 
J o n a t h a n 
Marland, ku 
serdaneke 2 rojî bo Hewlêrê pêk 
anî, diyar kir ku hejmara kom- 
panyayên brîtanî yên ku berê xwe 
didine Herêma Kurdistanê ber bi 
zêdebûnê ve ye. Jonathan got ku 
di sala 2009ê de tenê 3 kompan- 
yayên brîtanî li Herêma Kurdis- 
tanê hebûn, "lê niha 113 
kompanya li Herêma Kurdistanê 
kar dikin." 

Marland wek nûnerê serokwe- 
zîrê Brîtanyayê David Cameron 
serdana Herêma Kurdistanê kir, 
da ku kompanyayên brîtanî han 
bide ku li Kurdistanê karê werbe- 
ranînê bikin. Di vî warî de wî ji 
Rûdawê re ragihand ku "Herêma 
Kurdistanê cihekî gellekî guncaw 
e ji bo kompanyayên brîtanî. Her- 
wiha dikarin gellekî ji nêzîk ve 
kar ligel hikûmeta Herêma Kur- 
distan û bazirganan bikin." 


Sîstema baca Kurdistanê 
gellekî balkêş e 


Li seranserê cihanê sîstema 
bacê yek ji wan babetan e ku cihê 
balkêşiya karsaz û şirketan e. Gel- 
lek caran bilindbûna bacê kêşeyê 
ji bo kompanyayên ku dixwazin li 
welatekî kar bikin pêk tîne. Li gor 
Marland, li Herêma Kurdistanê 
"sîstema bacê gellekî balkêş e, 
herwiha milkiyeta kompanyayê 
dibe sedî ji sed be." Babeta ewle- 
kariyê rêgir e ji bo hatina kom- 
panyayan bo îraqê. Lê li Herêma 
Kurdistanê ev astengî nîne, ji ber 
ku li gor gotina Marland "Herêma 
Kurdistanê aram e, berdewam jî 
ber bi pêş ve diçe." 


Mall û sînemayên 
Brîtanyayê çaverêya we dikin 


Hejmareke mezin ya Kurdan li 
Brîtanyayê dijîn. Pirraniya wan di 


Lord Jonathan Marland (çep) ligel wezîrê navxwe Kerîm Şengalî 


Kom- 


panyaya 
British Pet- 
roleum (BP) a 
brîtanî berevajî 
kompanyayên din yên 
mezin yên petrolê, ti çalakiya wê 
li Herêma Kurdistanê nîne. Mar- 
land di vî warî de got: "Her kom- 
panyayek azad e heta çi radeyê 
weberanînê dike.” Lê herwiha got 
jî: "Dîrokeke kompanyaya BP ya 
dirêj ligel vê navçeyê heye. Kom- 
panî ne ya hikûmeta brîtanî ye, 
lewma ew bi xwe planê datînin 
ku li kû derê weberanînê bikin." 


Nûnerê 
serokwe- 
zîrê Brî- 
tanyayê 
dibêje ku 
piştî ew 
vegeriya 
Brîtanyayê, 
ewê ligel kom- 
panyayên welatê 
xwe biaxive û behsa 
derfetên bazirganî ji 
wan re bike: "Piştî serdana xwe, 
ligel kompanyayan rûdinim û ji 
wan re dibêjim ku li Kurdistanê 
derfetên baş hene. Eger hûn ka- 
ribin weberanînê bikin, em arî- 
kariya we dikin. Herwiha ligel 
rêveberê cîbicîkirinê yê kom- 
panyaya BP diaxivim û jê re dibê- 
jim ku gellek derfetên baş li 
Kurdistanê hene." 


\ppUcatson 

salên notî yên sedsala borî de 
çûne wî welatî. Herwiha hejma- 
reke mezin ya xwendekaran jî li 
vî welatî dixwînin. Marland di- 
bêje ku "pêwendiyeke gellekî 
xurt di navbera Herêma Kurdis- 
tan û Brîtanyayê de heye. Şana- 
ziyê bi hatina xwendekarên kurd 
dikin ku ji bo xwendinê têne Brî- 
tanyayê." 

Bi mebesta handana welatiyên 
Herêma Kurdistanê, da ku ser- 
dana Brîtanyayê bikin, roja 
24.09.2013ê, di rêûresmeke tay- 
bet de, konsulxaneya Brîtanyayê 
li jêr çavdêriya Lord Marland, 
konsulê Brîtanyayê li Hewlêrê 
Hugh Evans û wezîrê navxweyî yê 
Herêma Kurdistanê Kerîm Şen- 
galî sentera pêdana vîzayê veki- 
rin. Di gotara vekirina senterê de 
Marland welatiyên kurd han da 


r.Cm 


ku "hejmarek mezin ji bazar, mall, 
zanîngeh û sînemayên baş li Brî- 
tanyayê çaverêya we dikin." Bi 
ken jî got: "Hêvîdar im hûn herin 
wê derê pereyên xwe xerc bikin." 

Berê diviyabû welatiyên kurd 
serdana welatekî cîran bikin ji bo 
wergirtina vîzaya Brîtanyayê. Par 
konsulxaneya brîtanî sentera vî- 
zayê li Bexdayê vekir, lê niha ev 
senter li hotêla Sheraton li Hew- 
lêrê vîzayê dide welatiyan. Li gor 
gotina Marland, her kesek dikare 
dozdariya vîzayê pêşkêş bike: 
"Hêvîdar im ji niha û pê ve hejma- 
rek mezin ji dozdariyên vîzayê ji 
me re bên." Serlêdan dikarin li ser 
malpera "visainfoservices.com” 
bên kirin. 


"Ligel BP diaxivim" 








“Li kû derê doktorekî lawiran heye?” 


Judit Neurink Hewlêr 


T u dixwazî bizanibî li kû 
dera Hewlêrê ahengek 
heye? Wê demê pêwîst e 
tu pirsê ji Jêrmî Olîver bikî, yan 
herî ser rûpela wî ya taybet li ser 


facebookê, ku ev 3 salan heye. 

Grûpa bazinê navdewletî ya 
ahengên Hewlêrê (Erbil Party 
International Circuit) ku bi EPIC 
naskirî ye, dibe ku destpêkê tenê 
ji bo dîtina cih û demên aheng û 
helkeftan hatibe pêkanîn. Lê 
niha bêhtir geş bûye û bûye ka- 


niyek ji bo hevnîzîkkirina 
biyaniyên li Hewlêrê, ku 
hejmara wan her diçe zê- 
dedit dibe, di nav wan de 
gellek Kurd jî, bi taybetî 
ewên ku nû vegeriyane 
Kurdistanê. 

Di vê grûpa girtî ya face- 
bookê de biyanî wan kesan dibî- 
nin ku zimanê îngilîzî dizanin û 
doza şîret û zanyariyê dikin, wek 
mînak "Li kû derê doktorekî la- 
wiran dibînim?" An pirsên weke 
peydakirina amûrên mûzîkê, 
gera li mamosteyên fêrkirina 
malevaniyê, yan fêrbûna ziman. 


Li ser vê malperê agahiyên din 
yên ji bo biyaniyan jî tên belav 
kirin, wek "Hilbijartinên bê 
kengî pêk tên?" yan "Kengî Ame- 
rîka lêdana leşkerî ser Sûriyê di- 
weşîne?" yan "Gelo Kurdistan 
cihekî aram e?" Hejmara enda- 
mên vê grûpê bêhtir ji 3 hezar û 
500 kes e. Li gor gotina xwediyê 
malperê, her heftiyê nêzîkî 100 
endamên nû lê zêde dibin û pêş- 
bîniyê dike ku here heta 10 
hezar endaman. 

Olîver û Jemî Kollîns diçin 
aheng, helkeft û xwaringehan û 
zanyariyên li ser wan belav 


dikin: "Cihekî ku guhertin bi ser 
de tê, em zanyariyan di vî warî 
de belav dikin. Cihên nû, bi tay- 
betî ew cihên ku dozdariya me 
dikin, em nirxandineke kurt li 
ser dinivîsin û belav dikin." 

Hejmareke mezin ji rûpel û 
grûpên din bi navê biyaniyên 
Hewlêrê yan navên cuda hene. 
Lê pirraniya wan ne zêde çalak 
in. Olîver ev 5 sal in ku li Kurdis- 
tanê ye. Ew di kompanyayeke 
bazirganî de kar dike. Jemî Kol- 
lîns jî destpêkê ji bo wê yekê ha- 
tibû Kurdistanê, da ku waneyan 
bi zimanê îngilîzî bide. 


Arî Resûl Hewlêr 

Hay ji qelewbûna 
zarokan hebin! . 


M albatên zarokên wan qelew wan zarokan. Ji hêla din ve dema 
gellek caran bi hewldanên şaş dêbav hewl didin bi rêya kêmkirina 
dibin sedema bêhtir qelewbûna xwarina zarokan wan zeîf bikin, 


bandoreke neyînî li de- 
rûniya wan dikin. 

Bilazarok bitaştê 
derkevin derve 

Bi taybetî şagirtên 
biçûk yên ku beyî taştê 
diçin dibistanê, xurîniya 
xwe piştre bi xwarinên 
têrdohn dixwin û 
ev yek dibe 
sedem ku ew 
qelewtir 
bibin. Li 
gor lê- 
k o 1 î - 
n e k e 
d e m - 

\ direji 
ya li 
hinek 
dibis- 
t a n ê n 
Îngilîs- 
tanê hatiye 
pêkanîn, zarokên bêyî taştê diçin 
dibistanê, 1,5 qet ji zarokên bi 
taştê diçin dibistanê qelewtir in. 


Xwarinên li ser piyan 
bi ziyan in 

Herwiha sedemeke din ya qe- 
lewbûna zarokan ji ber nexwa- 
rina bi kêmasî du danan bi 
malbatê re ye. Bi taybetî li wela- 
tên Ewropayê gellek caran zarok 
yan ji derve xwarinên hazir dix- 
win yan jî malbat ji bo wan xwa- 
rinên hazir didin anîn. Pispor 
didin zanîn ku bi taybetî xwari- 
nên ji derve têne kirîn têrkarolîn 
in û ev yek dibe sedema qelew- 
bûnê. 

Niqniqandin qelew dike 

Ji hêla din ve niqniqandina 
xwarinê jî hokareke din e ku 
zarok pê qelew dibin. Xwarina 
tiştên wekî kulîçe, biskuwît, bes- 
tenî, şekrok û avên bi şekir yên di 
navberan de jî bi heman şêweyî 
dibin sedema qelewbûnê. 

Têrxewiya zarokan girîng e 

Ne tenê rasterast xwarin, her- 
wiha kêmxewî jî dibe sedema kî- 


logirtina zarokan. Bi taybetî zaro- 
kên bêxew yan xwarinê zêdetir 
dixwin, yan jî bi niqniqandinê 
hewl didin pêşiya birçîbûna xwe 
bigirin. Bi vî awayî ew beyî ku hay 
ji xwe hebin kîloyan werdigirin. Ji 
ber vê egerê, pêwist e zarok ro- 
jana zêdeyî 8 seetan razin. 

Divê zarok teşwîqî 
sporê werin kirin 

Zarokên bêlebat û sporê nakin 
jî herdem di bin metirsiya qelew- 
bûnê de ne. Li gor lêkolînên cure, 
metirsiya zarokên bêlebat ya qe- 
lewbûnê 4 qet ji ya zarokên din 
bilindtir e. 

Peywir li ser milê dêbavan e 

Wekî encam; pêwist e zarok 
herdem beriya ji malê derkevin 
taştêya xwe bixwin û herwiha bi 
kêmasî ve rojane du danan ligel 
malbatê xwarinê bixwin. Divê 
dêbav hay ji xewa zarokan hebin 
û wan teşwîqî lebat û sporê jî 
bikin. 



Mezopotamya 

Weqfa Şandina 
Cenazeyan 


Mezopotamya canazeyên 
we dişîne herçar beşên Kurdistanê 


Di rojên dijwar de em bi we re ne 


Tei, 02331 -47 33 886 f 


Mobil: 

0178- 18 56 970 
0172-27 24163 


Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 



REKLAMAWE 


Rojnameya Rûdawê 
bi erzanî reklam û peyamên 
we dighîne 

bi hezaran sermayedar û 
xwendevanên kurd. 

Serîli me bidin: 

Buro:+49 (0)221-26 00 4002 
e-mail: info@rudaw.eu 


Xaçepirs 

Çeperast: 1- Gul û çîçe- 
kek - Ciwanga, gayê ciwan 
- Di lîztika qelemaçan de 
hejmara yek. 2- Rastkirin, 
ahengkirin, gurandin - 
Ziman, devok. 3- Navekî 
Ereban - Notayek muzîkê 
(berepaş) - Revîya, çû, 
bezî (berepaş). 4- Yar- 
metî, pêrabûn, destdirêjî - 
Rêxistina Rizgarkirina îr- 
landa, karakter - Tiştek 
têde tune, pûç. 5- Cûreyek 
xezalan - Qanûnî, dadî. 6- 

2 3 4 


Bi Ingilîzî "dawî, xelas" - 
Nehat, li paş e, nayê. 7- Ne 
li ser e, bi xwe re nebir 
(berepaş) - Bextewar, 
dilxweş. 8- Baş, çak, qenc 
- Parçe, cîhgir, şûngirt. 9- 
Kêr û xencera devê ti- 
fingê. 10- Rêziman, rast- 
nivîsandin û xwendin. 

Serejêr: 1- Erdê ku ne- 
hatiye ajotin, erdê bej - 
Mirî, şehîd, kujtî (bere- 
paş). 2- Herêm, hêlek ji 
welêt, parçeyê bi serê 

5 6 7 8 


xwe. 3- Li ser mirîyan tê 
xwendin - Li Latîn Amerî- 
kayê medenîyetek kev- 
nare. 4- Kîn, nefret, qehr 
(berepaş) - Alîgir û tev- 
karê komele yan dezge- 
hekê. 5- Welatek cîranê 
Rûsyayê - Kesê yekem 
(berepaş). 6- Pêveka pro- 
navan (berepaş) - Desthi- 
latdar, xwedî gotin, erkdar 
(berepaş). 7- Serok, ser- 
kirde - Safî, pak, zelal. 8- 
Karakter, xûy, sinc - Ap, 

mam - Ne nêzîk, dûdirêj. 
9- Tûj, dişewitîne (bere- 
paş) - Bejayî, şev, tarî (be- 
repaş). 10- Xwelî, nîjadê 
Kurdan - Di dîrokê de 
dewletek Kurd. 11- 
Xweda, reb. 12- Hewa, 
maddeyek kîmyewî. 13- 
Ava girikî, ava cil û ber- 
gan. 14- Ereb li xwe dikin, 
konê mezin. 15- Vexwari- 
nek serekî, bê wê jiyan 
nabe. 16- Nexweşîyek, 
epîlepsî. 

13 14 15 16 


























































































































































Şertên ZARDOKU 

Tenê hejmarên 1 heya 
6 bi kar bîne, lê nabe 
hejmarek du caran di 
yek rêzê de bê bikara- 
nîn: ji çep ber bi rast, 
an jî ji jor ber bi jêr. 


Piling dixwaze perperîkê bigire, 
hûn dikarin arîkariya wê bikin? 


Rojbûn an jî şahiya te ye û tu jî dixwazî wêneyê 
xwe li vir bibînî? Naxwe ji me re bişîne vê navnîşanê: 

info@rudaw.eu 


Berfin ş» an 


Hejmaran bigihmc 
hevdu û wêne 
bibîne 

